
סימוכין :  411269019
לכבוד 

ד"ר אלי מזרחי
מנהל רפואי

בי"ח גריאטרי "שמואל הרופא" (קוד מוסד 21101)

באר יעקב
ד"ר  מזרחי הנכבד,

הנדון :  

סיכום הבקרה בבי"ח "שמואל הרופא"  
מצ"ב דו"ח הבקרה שנערכה במוסדכם ביום      20-21.1.2019. 

המנהל הרפואי מתבקש להעביר עותק מדו"ח זה לחברי הנהלת בית החולים הגריאטרי ( למנהל
האדמיניסטרטיבי, למנהלת הסיעוד - אחות ראשית ולראשי השירות של מקצועות הבריאות).
המנהל האדמיניסטרטיבי מתבקש להודיע ללשכת הבריאות המחוזית  (גריאטר המחוז), בצירוף העתק לרופא המחוז/נפה ולאגף הגריאטריה pniot.geriatrya@moh.gov.il  על צפי ואופן ביצוע תיקון התחומים הטעונים שיפור  וזאת תוך חודש ימים מעת קבלת דו"ח זה,  תוך התייחסות מפורטת לממצאי הבקרה על פי סדר התחומים המצוין בדו"ח זה.

במידה ובמוסד התגלו חוסרי כח-אדם, הנכם נדרשים להשלימם,  לא יאוחר מ 30- יום מקבלת דו"ח זה.  על ההשלמה יש להודיע למייל המופיע מעלה.
בברכה,

                                                                                                                                      ראש האגף לגריאטריה                              

העתקים:

מר משה בר- סימן טוב, מנכ"ל משרד הבריאות, ירושלים.

ד"ר ורד עזרא, ראש מינהל רפואה, משרד הבריאות, ירושלים.

ד"ר אליעוז חפר, הממונה על הרישוי, משרד הבריאות, ירושלים.

ד"ר פנחס ברקמן, מנהל המחלקה לשירותים מוסדיים, אגף לגריאטריה, ירושלים.

ד"ר עופרה חבקין, רופאה מחוזית, לשכת בריאות מחוז מרכז.

ד"ר לאוניד גולדנשטיין, גריאטר מחוזי, לשכת בריאות מחוז מרכז.
הנהלת האגף לגריאטריה 
מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים.

צוות בקרה ארצי.

סיכום הבקרה בבית חולים שמואל הרופא  
בתאריכים  20-21.1.2019 נערכה בקרה מתוכננת,  בקרת רישוי בבית החולים הגריאטרי, על ידי צוות מטה- אגף הגריאטריה.
מטרת הבקרה הייתה לבחון את הטיפול הרפואי,  הסיעודי ושל שאר מקצועות הבריאות וכן השירותים האחרים הניתנים למטופלים המאושפזים בבית-החולים.
להלן הרכב הצוות ותחום בקרתו  :

רפואה


-         
ד"ר לאוניד גולדנשטיין, גריאטר מחוזי, מחוז מרכז.
·        ד"ר אופליה טירר, רופאה בצוות הבקרה.
טיפול סיעודי

-
גב' גילה כזום, אחות מפקחת ארצית בגריאטריה.

-
דר' דורית רובינשטיין, אחות מפקחת ארצית בגריאטריה.


תזונה


-
גב' דורית יצחקי, מרכזת תחום ארצי בגריאטריה. 

-
גב' סיגלית לבונסקי, מרכזת תחום בקרה ארצי בגריאטריה.

פיזיותרפיה

-
גב' חנה קפקא, מרכזת תחום בקרה ארצי בגריאטריה.




-
גב' יעל רותם גלילי, מרכזת תחום ארצי בגריאטריה. 

ריפוי בעיסוק

-
גב' יעל יובל, מרכזת תחום בקרה ארצי בגריאטריה.



-
גב' סמדר יסעור, מרכזת תחום בקרה ארצי בגריאטריה

-
דר' מעיין כץ, ראש תחום ארצי בגריאטריה.
קלינאות תקשורת
-           גב' אורלי ביטון ברגרזון, מרכזת תחום ארצי בגריאטריה.
·       גב' רוני כידור, מרכזת תחום בקרה ארצי בגריאטריה.
עבודה סוציאלית
-
גב' ענבר אנברג , מרכזת תחום בקרה, מחוז אשקלון.
רוקחות


-           מר אמיר זהר, מרכז תחום ארצי בגריאטריה
בריאות הסביבה

-
מר גרגורי רודשטיין, מרכז תחום בקרה ארצי בגריאטריה.

תשתיות ותחזוקה
-
מר חיים פרקש, מרכז תחום בקרה ארצי בגריאטריה.  
גב' סיגל קורדובה, מרכזת תחום בקרה ארצי בגריאטריה.

כללי:
המרכז הגריאטרי " שמואל הרופא" שוכן על שטח של כ- 180 דונם ובו מדשאות ועצים. במהלך השנים נהרסו מבנים ישנים והוקמו מחלקות חדשות. הוסדרו כבישים, שבילים ומעגלי תנועה. הוחלפה כל צנרת מי השתייה בבית החולים. בית החולים מסונף לבית הספר לרפואה של אוניברסיטת תל אביב. לבית החולים תקן ISO 9000  למעבדות. בית החולים מקבל מאושפזים  מהמיון של אסף הרופא. ממשיכים לשדרג את המטבח המרכזי.
 בבקרה נבדקו באופן מדגמי מחלקות: הנשמה ממושכת (106), סיעוד מורכב תומך ב' (1),  גריאטריה שיקומית ב' (103), פנימית (109).

בבית החולים מתקיימים תהליכים בנושא מניעת זיהומים וטיפול נאות בנשאי חיידקים עמידים.     

בית החולים פועל על פי נהלי האגף לגריאטריה בנושא חיסון עובדים.

נמצאו תחומים לשיפור בתחום המזון והתנהלות הארוחות שיש לתקנם וחלקם הן הערות חוזרות במספר בקרות.
לבית החולים אישור כיבוי אש עד 6.11.2019

להלן חלוקת המחלקות - רישיון מול אשפוז בפועל:
	מחלקה ברישוי
	שם המחלקה במוסד
	מספר מיטות ברישוי
	מספר מאושפזים בפועל
	סוג המטופלים בפועל

	סיעוד מורכב תומך א 
	7
	36
	34
	

	סיעוד מורכב תומך  ב 
	1
	36
	35
	

	סיעוד מורכב תומך  ג 
	2
	36
	28
	

	גריאטריה שיקומית א  
	4
	36
	33
	

	גריאטריה שיקומית ב 
	103
	36
	35
	

	פנימית  
	109
	36
	35
	16 שיקום , 15 תת אקוטי , 4 סיעוד מורכב תומך

	פנימית גריאטרית א  
	105
	32
	36
	16 שיקום ,
12 תת אקוטי, 8 סעוד מורכב תומך

	פנימית גריאטרית ב  
	107
	32
	34
	11 שיקום , 18 תת אקוטי, 5 סעוד מורכב תומך

	הנשמה ממושכת
	106
	12
	12
	

	שחפת
	108
	40
	16
	

	סה"כ
	
	341
	298
	


במקצועות בהם נמצאו חוסרי כוח אדם ברמה המוסדית, ציוני הבקרה של המקצועות הורדו בהתאם לאחוז החסר בכוח האדם.
מצ"ב נספח א' - ריכוז ציוני הבקרה למוסד (ציון מינהלי)  ונספח ב' בו ממצאי בקרה והנחיות לתקון לאנשי המקצוע, נספח ג'- פירוט כ"א.
	טווח ציון      
סוגי מחלקות
	רפואה
	סיעוד
	תזונה
	פיזיותרפיה
	ריפוי בעיסוק
	ָ**עבודה סוציאלית
	רוקחות 
	בריאות הסביבה

	
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1
	6
	5
	4
	3
	2
	1

	 סיעוד מורכב תומך
	
	X
	
	
	
	
	X
	
	
	
	
	
	
	
	
	
	
	X
	
	
	
	
	X
	
	
	
	
	
	
	X
	
	X
	
	
	
	
	
	
	X
	
	
	
	
	
	
	
	X
	

	 גריאטריה
שיקומית
	
	X
	
	
	
	
	
	X
	
	
	
	
	
	
	
	
	
	X
	X
	
	
	
	
	
	X
	
	
	
	
	
	
	X
	
	
	
	
	
	
	X
	
	
	
	
	
	
	
	X
	

	הנשמה ממושכת
	X
	
	
	
	
	
	X
	
	
	
	
	
	
	
	
	
	
	X
	
	
	
	
	X
	
	
	
	
	
	
	X
	
	
	
	
	
	
	
	
	X
	
	
	
	
	
	
	
	X
	


נספח א' - ריכוז ציוני הבקרה למוסד (ציון מינהלי)*  

* במידה ובבקרה נמצא חוסר בכוח אדם: הציון שבטבלה משקף הורדה
**הבקרה התקיימה רק במחלקות לסיעוד מורכב תומך ולגריאטריה שיקומית

	הציון
	טווח הציון
	הערכה מילולית

	1
	1-65
	נכשל

	2
	66-72
	טעון שיפור רב

	3
	73-79
	טעון שיפור

	4
	80-86
	טוב

	5
	87-93
	כמעט טוב מאוד

	6
	94-100
	טוב מאוד


נספח ב' -  ממצאי הבקרה והנחיות לתיקון
1.  רפואה  :



מח' לסיעוד מורכב תומך :   88%
מח' לגריאטריה שיקומית :     89%

מח' להנשמה ממושכת :   97%
בקרת העבודה הרפואית במוסד כוללת את התחומים הבאים :

1. עבודת המנהל הרפואי.

2. קבלה רפואית.

3. סיכום תכנית הטיפול בקבלה.

4. מעקב רפואי שוטף.

5. מתן הוראות רפואיות ותרופות לפי הנהלים.

6. מעקב בדיקות מעבדה.

7. בדיקה תקופתית.

8. ישיבות צוות רב מקצועי.

9. מעקב, רישום ומסקנות מדוחות אירועים חריגים (נפילות).

10. רפואה מונעת.

11. סיכומי חולים שעזבו את המוסד.

12. ייעוץ ותקשורת בין הרופא לשאר הצוות.
כללי: 

· בית חולים גריאטרי עם מספר רב של מחלקות  גריאטריה פעילה, לשיקום, סיעוד מורכב תומך וטיפול באנשים הזקוקים להנשמה ממושכת. לציין שבבית החולים פועלת מחלקה פנימית ובה נמצאו ביום הבקרה 16 מטופלים בסטאטוס "שיקום" ומחלקה לטיפול בשחפת ובה נמצאו ביום הבקרה רק 16 חולים במחלות ראות.

· בית החולים ערוך לביצוע בדיקות מעבדה רוטיניות ודחופות ( יש מעבדה של בית החולים ), לביצוע ולפיענוח צילומי רנטגן ובדיקות הדמיה, למתן אירועי דם .

· כוח האדם בתחום הרפואה: מאז הבקרה הקודמת ב תאריך 15.12.2018 התחיל את עבודתו מנהל בית חולים חדש, רופא מומחה בגריאטריה, אשר בתפקודו הקודם היה מנהל אחת מהמחלקות הגריאטריה השיקומית. מועסק רופא מומחה במחלות זיהומיות כיועץ בבית החולים. 
· הוקמו ופועלות ועדות לניהול הטיפול במחלות זיהומיות ונשאי חיידקים עמידים, מניעת התעמרות בקשישים. בוועדות אלו משתתפים גם רופאי בית החולים.
ברמת בית החולים :

חוזקים:

1. בית החולים מוכר להתמחות בתחום הגריאטריה ורבים מהרופאים הנמצאים בתפקידים בכירים סיימו את ההתמחות במחלקות בהן עובדים.

2. המנהל הרפואי החדש מכיר את מאפייני הטיפול ותהליכי העבודה בבית החולים.
תחומים לשיפור ותיקון:

נדרש:

· קביעת מועדים מסודרים לייעוציים בתחום המחלות הזיהומיות והקפדה על השתתפות בישיבות הועדה הזיהומית.

· קביעת מועדים קבועים ידועים לכול, לישיבות רנטגן בהשתתפותו של הרופא המומחה ברנטגן המשמש כיועץ של בית החולים. דווח שהפגישות אמורות להתקיים בימי ג', אין הקפדה לקיימן.  
· קביעת תהליכים אחידים למתן טיפול תומך במחלקות בית החולים בהנחיית צוות ברמת בית החולים.
· להקפיד על רישום ממוחשב של ממצאי הצוות הרפואי בדוחות "אירוע חריג". דווח שכעת, הדוחות הם ידניים, דבר שמקשה על גישה לממצאים ולמעקב אחר יישום ההמלצות לטיפול.
מומלץ: 

· להרחיב את האפשרות למתן עירויי דם גם בסופי השבוע (דווח ששירות מתן דם במחלקות בית החולים הגריאטרי "שמואל הרופא" אינו זמין בימי שישי ובשבת ) ;

· לקבוע תהליכי עבודה מסודרים בין צוות הרופאים במחלקות השונות לבין הרוקחים, על מנת להבטיח יישום נאות של כל המלצות הרוקח וכמובן אפשרות תגובה של הרופאים להמלצותיו. 
· להגדיר את הקריטריונים לקבלת מטופלים למחלקה הפנימית בדומה ליתר המחלקות במערך האשפוז הגריאטרי. 
המחלקה לגריאטריה סיעוד מורכב תומך :

כוח אדם (רופאים ) : 

· מנהל המחלקה, דר' ברנדט ארמנדו, מומחה בגריאטריה, החל לעבוד כמנהל בשנת 2017, משרה מלאה. 

· רופאת המחלקה (תפקיד רופאת בית ) דר' צורקנו , מתמחה, משלימה את הסילבוס בהתמחות בגריאטריה.

· יועצים : בתחום המחלות הזיהומיות – דר' גולדמן, זמינה טלפונית, לא דווח על תאריכים קבועים לביקורו של היועץ במחלקה. 

חוזקים: 

1. מנהל המחלקה עבר הכשרה פורמאלית בתחום הטיפול התומך, ביחד עם הצוות המקצועי (סיעודי, עו"ס). 

2. תמהיל המטופלים תואם את סיווג המחלקה. 
3. מתקיים דו שיח עם בני משפותיהם של המטופלים במחלקה, במהלכו ניתנים הסברים לגבי סוג הטיפול הניתן. דווח על נגישות בני המשפחה לאינפורמציה כתובה לגבי המחלות  שהובילו להגדרתם של המטופלים בסטאטוס "סיעוד מורכב" ועקרונות הטיפול התומך.
לשיפור:
1. להקפיד על השלמת כוח אדם (רופאים) כנדרש. כעת, לפי הדיווחים, יש רק רופא בית אחד, נדרשות שתי משרות מלאות.

2. יש לרענן את תהליך ההגדרה של "הגבלה פיזית" ולקבוע תהליך מסודר לאיתור, מעקב ומתן הוראה לחידוש ההגבלה.
3. להקפיד על עדכון האבחנות, רישום חומרת המחלה שגרמה להגדרת "סיעוד מורכב" על פי הגדרות מקובלות בספרות המקצועית.
4. רצוי לקיים דיונים פרטניים על מטופלים בישיבות הצוות הרב תחומי, בתדירות הנובעת ממצבם הקליני: יציב / בלתי יציב.
5. יש להקפיד על רישום ממצאים בבדיקה הגופנית בדוחות אירוע חריג.
 מחלקה לגריאטריה שיקומית : 

חוזקים:

1. רופאה מומחית בגריאטריה אחראית כעת על ניהול המחלקה ועל הטיפול במטופלים במחלקה.

2. תמהיל המטופלים תואם לסיווג המחלקה.
3. רופאים מומחים באורתופדיה מעורים בטיפול השיקומי במקרים הרלוונטיים, מגיעים למחלקה באופן קבוע, פעמיים בשבוע.
4. כוח אדם (רופאים ) בהיקף משרות מותאם לדרישות הטיפוליות בפועל ולדרישות משרד הבריאות. במחלקה עובדות כעת שתי רופאות מומחיות בגריאטריה ועוד שתי רופאות בית, מתמחות בגריאטריה. 
תחומים  לשיפור ותיקון: 

1. מומלץ:

· לקיים שיחות סיכום טיפול בין צוות המטפל לבין המטופלים / בני משפחה. כעת, המטופלים מקבלים רק דפי הסבר כלליים.

· למנות רופא מומחה בשיקום כיועץ, על מנת להרחיב את הדיונים המקצועיים בנוגע לתחזית הטיפול, המלצות להמשך טיפול לאחר סיום האשפוז וכמובן כתמיכה בטיפול השוטף.
· להתייחס גם לערכי מדד הכאב הנמצא ברשומה הסיעודית בהחלטה על טיפול בכאב ובמעקב אחר תוצאותיו. 
2  נדרש:
· להשלים את הבדיקות הגופניות בקבלות הרפואיות עם דגש על מערכת העצבים, שלד, שרירים, מצב תפקודי קודם.

· התייחסות נרחבת ליעדי השיקום בישיבות הצוות הרב מקצועיות. 
· להרחיב את הדיונים לגבי תסמונות "גריאטריות" במהלך האשפוז.
מחלקה להנשמה ממושכת:
מנהלת המחלקה להנשמה ממושכת, ד"ר מרינה מטרון, בעלת הכשרה בתחום, מומחית לגריאטריה, מנהלת גם את מחלקה לסיעוד מורכב. מתקבלים למחלקה חולים עם הנשמה כרונית , לאחר ניסיונות גמילה כושלים.

הרשומה הרפואית ממוחשבת, תיעוד רפואי תדיר, עם התייחסות רצינית לבעיות ספציפיות של חולה מונשם. הוראות רפואיות ברורות, כוללות הנחיות לצוות הרב מקצועי.

מיושמת מדיניות של ביה"ח בתחום טיפול בחיידקים עמידים.

היועצים מעורבים בטיפול לפי הצורך, כולל יועץ נשימתי בכיר מאסף הרופא.

2.  טיפול סיעודי  :


מחלקות לסיעוד מורכב :   97%
מחלקות לגריאטריה שיקומית :   93%
מחלקה להנשמה ממושכת:   97%
כללי    :

נושאים מבוקרים – התייחסות לנושאים וקריטריונים בכלי הבקרה:
 
1. כוח אדם.  

2. אומדן סעודי ורשום.

3. תכנית טפול בקבלה לאשפוז.

4. מעקב סעודי.  

5. תרופות.

6. הבטחת סביבה בטוחה.
7. תקשורת.
8. הזנה והאכלה.

9. הפרשות.
10. היגיינה אישית ולבוש.
11. שמירת שלמות העור.
12. תנועתיות ותנוחה.
13. קשר עם המשפחה.
14. עדכון מקצועי.
15. הדרכה והערכת צוות.
16. טיפול בכאב.
17. זכויות החולה.

התרשמות כללית:

הבקרה הייתה יזומה והיא התקיימה במשך יומיים במספר מחלקות באופן מדגמי. הבקרה התקיימה במח' לסיעוד מורכב תומך, במחלקה לשיקום גריאטרי ובמחלקה אחתלהנשמה ממושכת.. בנוסף נערכה גם בקרה במחלקה פנימית שמרבית המטופלים בה הם בהגדרה של שיקום. מדובר במוסד גדול עם מגוון מחלקות פעילות אשר עבר שדרוג במשך השנים הן מבחינת המבנה והן מבחינת הרמה המקצועית. האחות הראשית וותיקה במוסד עם ידע וניסיון בתחום גריאטריה. אין אחות סגנית אך יש אחיות בתפקיד של פיקוח קליני בתחומים שונים והן מסייעות לה בהובלת תחום הסיעוד במוסד. במוסד נעשים מחקרים והמקום משמש שדה קליני , יש פעילות ענפה בתחום של הדרכה והכשרת צוות כך שקיים מערך רוחבי הכולל מאפיינים הנדרשים ממוסד גדול בסדר גודל זה.  תהליכי העבודה מקצועיים, קיים מבנה ניהולי מסודר ושיטתי, קיימות וועדות מוסדיות פעילות, נערכים פרויקטים שונים שמיושמים לאורך זמן. לצוות נערכות הדרכות בנושאים שונים . מדובר במוסד לומד ומתפתח שמצוי כל העת במגמת שדרוג ולכן המוסד במגמת שיפור מתמדת. רמת הטיפול הסיעודי במוסד טובה מאוד. 

כוח אדם: 
אחיות: בכול מחלקות האשפוז בהתאם לתקינה הנדרשת. 
כוחות עזר:  בכול המחלקות על פי התקינה הנדרשת. יחד עם זאת  , יש להבהיר כי אחיות מעשיות נמצאות על התקנים של כוחות עזר ולכן יש השלמה של התקנים בהתאם לכך.
חוזקים של המוסד:

1.  מניעת זיהומים: 

 יש אחות ייעודית בתחום זה אשר עומדת לפרוש לגמלאות וכבר מתקיים תהליך של חפיפה עם האח שעומד להחליף אותה בתפקיד זה. לצוות העובדים נעשות הדרכות כדי לעודד היענות לשמירה על היגיינת ידיים. נערכות תצפיות על העובדים באמצעות בקרת עמיתים .  יש דיווח ליחידה הארצית למניעת זיהומים. בתחום זה יש עמידה בנהלים והסטנדרטים הנדרשים. 
2. היענות לחיסונים : 
קיימת מדיניות ברורה בנושא חיסונים של העובדים , לגבי שפעת עונתית עדיין יש היענות נמוכה בקרב צוות עובדים למרות שהנהלת בי"ח מעודדת צוות להתחסן.
3. ציוד מוסדי חדיש :
הוכנסו מיטות חכמות עם מערכת התראה כדי למנוע נפילה של מטופלים מהמיטות . הוכנסו מזרנים דינאמיים כאשר במחלקות פנימית ושיקום כ-80% מהמיטות עם מזרנים דינמיים למניעת פצעי לחץ.
4. שדה קליני וקיום דיונים קליניים:
המוסד משמש שדה קליני לסטודנטים, מספר הסטודנטים שעוברים הדרכה במחלקות עולה מידי שנה. נערכים דיונים קליניים על ידי אחיות מתוך המחלקות בנושאים שונים.
5. בקרות פנים:
נעשות בקרות פנים מוסדיות אשר נעשות בכלים מובנים בנושאים שונים.
6. פיתוח מקצועי של הצוות : 
צוות משולב בימי עיון קורסים מקצועיים בתוך בי"ח. ניתנות גם הדרכות מקצועיות וסדנאות פנים מוסדיות שמטרתם העצמת עובדים ופיתוח מקצועי שלהם.
7. כוחות עזר מיומנים:
הוכשרו  כוחות עזר מיומנים . 65% מכלל כוחות העזר סיימו את הקורס.
8.  שיפור ומעקב אחר מדדי איכות:
המוסד הוא חלק מפרויקט הקיים בכל בתי החולים בארץ שפועלים לקידום איכות הטיפול . נבחרו מדדי איכות ומבוצע מעקב שיטתי אחר מדדים אלה. על פי הנתונים קיים שיפור בכול המדדים שנקבעו לאורך השנים.
9. הדרכה בנושא של בעיות בליעה:
כדי לשפר העברת המידע בין קלינאית תקשורת לבין הרופאים והאחיות נבנה כלי שיטתי הכולל הנחיות להתערבות שניתנו ע"י קלינאית תקשורת לצוות העובדים במוסד. הדרכה בנושא של בעיות בליעה ושיפור אכילה ניתנה ל-116 אחיות במוסד . לכול המטופלים עם בעיות בליעה אשר ידוע שהם סובלים מסיכון לאספירציה שמו ידון כחול על הידיים.
10. ניהול סיכונים:
יש אחות ייעודית אשר ממונה על נושא של ניהול סיכונים ובטיחות הטיפול . האחות היא מינוי של מנהל המוסד אך בשלב זה פועלת תחת הנחיות של האחות הראשית בבי"ח . האחות פועלת לקידום בטיחות המטופלים במוסד. נערכים תחקירים לאחר אירועים חריגים ויש תרבות של למידה מאירועים חריגים.  קיים דיווח על "כמעט טעות" מידי שנה. ישנם מדדים שנתיים בנושאים אלה. השנה במוסד נערך קורס של ניהול תחקיר אשר הועבר ל-20 אחיות בבית החולים. 2 אחיות יצאו לקורס בטיחות הטיפול במכללת ר"ג.
תחומים לשיפור ותיקון ברמה המוסדית: 
1. הבטחת סביבה : 
יש לפעול לשיפור כל הליך ביצוע ההגבלות בבית החולים. גם מטופלים הקשורים "לשם ייצוב", יש להתייחס אליהם כמטופלים מוגבלים פיזית. ההחלטה ראשונית של הגבלה פיזית מכל סיבה שהיא, לייצוב, מתן טיפול רפואי, להרגעת המטופל, יכולה להיות של אחות מוסמכת ו/ או רופא. ראו חוזר מנהל הרפואה 15/2009,  נהל רוחב 0.4.8. אגף הגריאטריה. הוראה להגבלה מעל 24 שעות, היא של רופא בלבד. הסמכות להמשיך בהגבלה או להסיר הגבלה, הינה החלטה מקצועית שמתקבלת על ידי אחות מוסמכת בשיתוף גורמים מקצועיים נוספים כמו פיזיותרפיה וריפוי בעיסוק . אחריות המעקב אחר מטופל מוגבל היא של האחות. יש לתעד את התהליך של קבלת החלטות להגביל מטופל שהתקיים בדיון רב מקצועי עם אנשי צוות רלוונטיים, בציון בדיקת אפשרויות טיפוליות אחרות.
מחלקות לסיעוד מורכב תומך:

הבקרה נערכה במחלקה אחת לסיעוד מורכב תומך ב' ( ביתן 1) :
מורכבות המטופלים כדלקמן : 2 עם טרכיאוסטומי, 7 אונקולוגיים, 10 עם חמצן קבוע, 11 עם זונדה , 18 עם פצעי לחץ ו-4 בבידוד מגע.
תחומים לשיפור ותיקון במחלקה לסיעוד מורכב תומך :
1. אומדן התנהגות – מומלץ להכניס לשימוש גם במחלקות אלה והיישום צריך להיות לגבי המטופלים הרלבנטיים.
2. אומדן עצירות – יש להכניס לשימוש ולשפר המעקב והדיווח אחר מטופלים הסובלים מעצירות כרונית.
3. תרופות : בעגלת החייאה נמצאה חתימה על תרופה שפג תוקפה.
4. ישיבות צוות רב מקצועי – תוכניות הטיפול משולבות יחד עם ישיבות צוות רב מקצועי , במהלך הרישום כול איש מקצוע נותן התייחסות נפרדת לגבי מצב המטופלים ובסיום יש דיון משותף של כול המקצועות. צריך לדאוג לגבש מטרות התערבות משותפות המשקפות את כול הדיונים וההדגשים אשר נקבעו ע"י חברי הצוות כפי שזה מופיע בדיווחים המקצועיים שלהם.
5. הנעלה מתאימה – במחלקה נמצאו מספר מטופלים ללא נעלי בית , חשוב להבהיר שהגפיים חשופות לפציעות ללא הגנה של נעלי בית.
6. טיפול פליאטיבי – צריך להמשיך ולקדם את התחום הפליאטיבי , לגבש קריטריונים ברורים למטופלים פליאטיביים ולבנות תוכניות התערבות בהתאם להגדרות שנקבעו.
7. הולכות יזומות – אין רישום של הולכות יזומות במחלקה זו.
מחלקות לגריאטריה שיקומיות 
בבקרה נדגמו מחלקה 103 ומחלקה פנימית, בה יש מטופלים בסטאטוס שיקום .
מחלקה לגריאטריה שיקומיות א' (103 ) - ביום הבקרה שהו במחלקה 35 מטופלים במחלקה , 16 עקב בעיות אורתופדיות , 10 מטופלים אושפזו עקב בעיות נוירולוגיות, 8 מטופלים אושפזו לצורך החלמה והתאוששות אחרי מחלה חריפה.  6 מטופלים בבידוד מגע. 3 מטופלים עם הזנה אנטראלית, ניזונים באמצעות  זונדה, 11 מטופלים עם פצעים.
מחלקה פנימית ( 109 ) - ביום הבקרה שהו במחלקה 35 מטופלים במחלקה , 16 מהם מוגדרים שיקומיים. 4 סיעוד מורכב , 15 אקוטיים. מתוך 16 השיקומיים, 9 מטופלים עקב בעיות אורתופדיות , 7 מטופלים אושפזו לצורך החלמה והתאוששות אחרי מחלה חריפה.  3 מטופלים בבידוד מגע. 2 מטופלים עם הזנה אנטרלית, ניזונים באמצעות  זונדה. אין ריכוז של המטופלים השיקומיים בחלק אחד של המחלקה אלא הם מפוזרים במחלקה.
חוזקים: 
1. מחלקות (103, 109) מנוהלות ברמה טובה  ועל פי אמות מידה מקצועיות.
2. במחלקה 103, יש לוח ADL, המאפשר לצוות המטפל לראות ולעקוב אחר רמת התפקוד של המטופל, אביזרים שנזקק ועוד מומלץ להשתמש בו במחלקה 109 עבור המטופלים שהוגדרו בסטאטוס שיקומי. 
3. הותקנו מכשירי ארליסנס למטופלים הסובלים מאי שקט ומנסים לקום במהלך הלילה. לדברי הצוותים, השימוש במכשור הביא להפחתה משמעותית בנפילות. 
4. הנגשת מידע ותוכנית השיקום למטופלים ומשפחות - דפי מידע למשפחות ולמטופלים בנושאים שיקומיים בשפות שונות.
5. הזנה אנטרלית – לכל סוג של הזנה יש מדבקה. בזמן מתן הזנה אנטרלית, מצורפת מדבקת המזון הייעודי עליה רושמים שם המטופל, כמות, תאריך, שעה וחתימת הנותן. 
6. תנועתיות וניידות - למטופלים עם סיכון לנפילה הוקצו מיטות נמוכות יותר. 
תחומים לשיפור ותיקון:
1. כללי
· יש לשנות את התפיסה לגבי מטופלים שהוגדרו שיקומיים ונמצאים במחלקה פנימית (109)  מרגע החלטה על שינוי הסטאטוס מאקוטי לשיקומי ולפעול בהתאם, הן בביצוע אומדנים, הן בתכנית הטיפול, בישיבות הצוות ועוד.
· הנגשת מידע ותוכנית השיקום למטופלים ומשפחות - תכנית הטיפול של המטופלים בתחום פיזיותרפיה וריפוי בעיסוק מופיע עדין בגיליון A4 ע"ג לוח שעם בחדר האוכל ובתחנת האחות. מצוינים בה שמות המטופלים ומועדי הטיפול המתוכננים ע" המטפלים השונים, הכיתוב מאד קטן ולא נגיש למטופלים ולבני משפחה (ראו בקרות קודמות). כבר בבקרה קודמת צוין כי מתוכנן הנגשת המידע במסך טלוויזיה או בכתוביות מתחלפות. עד כה לא בוצע.
· לפעול למינוי אחיות נאמנות טיפול/מנהלות טיפול (Case Manager) אישיות, יעצים את האחיות המתפקדות כמנהלות טיפול, יקדם את העשייה הסיעודית, יביא לשיפור חווית המטופל ומשפחתו, יבטיח שמירה על רצף מידע וטיפול, לאורך כל תקופת האשפוז של המטופל במחלקה והכנה לקראת השחרור ובשחרור. הן תהוונה כתובת לפניית המטופלים, בני משפחתם וכל שאר הצוות הרב-מקצועי בעניינים העוסקים במטופלים להן הן מנהלות את הטיפול.
2. אומדן סיעודי ורישום אנמנזה-  יש להקפיד על איסוף נתונים מלא כולל אבחנות וטיפול תרופתי אותו נטל המטופל טרם אשפוזו במחלקה. בבדיקה מדגמית של רשומות המטופלים. אצל מרבית המטופלים הייתה התייחסות רק לאבחנה שבשלה אושפז בביה"ח ללא התייחסות לשאר האבחנות הרפואיות, היכולות להיות מאד משמעותיות בתהליך השיקום של המטופל וללא התייחסות לטיפול תרופתי שנטל טרם האשפוז. כיום הטיפול התרופתי שמופיע ברשומה הסיעודית , הוא אך ורק זה ש"נשאב" מתוך הרשומה הרפואית ומאושר ע"י האחות.
3. תכניות טיפול סיעודיות:  
· יש לעדכן את המבנה והמסיחים של הבעיות, ההתערבות שבוצעה בתוך תכנית הטיפול (ראו הערה מבקרה קודמת). במהלך הבקרה דווח שהוחל במרגי"ם תהליך שינוי משותף בפרומטאוס, בפרמטרים שונים אך עד כה לא יושם. 
· יש לדאוג שתוכנית הטיפול תכלול את מכלול הבעיות מהן סובל המטופל, כמו ירידה במשקל, בעיות בליעה, הפרעות בתקשורת, סיכון לנפילות, פגיעה בשלמות העור, בעיית שליטה על הסוגרים ועוד (ראו הערה מבקרה קודמת). 
· בתכנית הטיפול של המטופל יש להתייחס לכלל היבטי השיקום. בעדכון התוכנית השבועי, יש להתייחס ליעדי השחרור של המטופל ובמעקב להתייחס למידת השגתם / אי השגתם (ראו הערה מבקרה קודמת).
4. דיווח  סיעודי : 
· כחלק מהכנה לקראת השחרור יש לציין בדווח הסיעודי, אם ומהו השינוי שחל בתפקוד המטופל וביכולותיו  בהתבסס על ממצאי האומדנים השונים כמו FIM, אומדן כאב, אומדן סיכון לנפילות, אומדן העור, כף רגל סכרתית, אומדן תזונתי ועוד (ראו הערה מבקרה קודמת).
5. תרופות - מתן נרקוטיקה : יש לוודא אחסונם כנדרש של כל התרופות הנרקוטיות. יש ליידע את הצוות על  כל סוגי התרופות המוגדרות כסמים מסוכנים, הנמצאים בשימוש נפוץ ודורשות אחסון תואם. במהלך הבקרה נמצאו שתי חפיסות של בוטראם, מדבקות עם חומר אופיאידי, שלדברי הצוות הובאו למחלקה ע"י משפחת המטופלת ונמצאות בשימושה, כשהן נמצאות בעגלה לחלוקת תרופות ולא בארון טוקסיקה כנדרש. 
6. תקשורת –ישיבות צוות רב מקצועי: 
· יש לשפר את תיעוד הדיון והבניית תכנית עבודה של הצוות הרב מקצועי כתוצר הישיבה, תוך קביעת מטרות ההתערבות לא רק הסקטוריאליות אלא משותפות למקצועות הבריאות. חלוקת אחראיות בביצוע מטרות ההתערבות  ומעקב אחר יישומם בישיבה הבאה  (ראו הערות מבקרה קודמת). 
· בתכנית הטיפול של ישיבת הצוות הרב מקצועית יש לתעד הסיעודית את יעדי השחרור של המטופל, השגתם / אי השגתם והסיבות לכך.
7. שחרור מטופל – בשליחת מטופל מחוץ לבית חולים, למרפאה, יועץ , מעקב, חדר מיון, יש לציין במכתב השחרור הסיעודי, את סיבת השחרור / הפניה, מה הטיפול הסיעודי שניתן  במחלקה לפני שנשלח לטיפול בבית החולים, האם אכל, האם נטל תרופותיו, מועד יציאה אחרונה, פצעים ועוד
מחלקה להנשמה ממושכת:
תמהיל המטופלים – במחלקה מאושפזים 12 מטופלים , כולם מונשמים באופן מלא. מטופלת אחת היתה בניסיון גמילה שלא צלח.  12 מטופלים ניזונים הזנה אנטראלית, מהם 9 באמצעות זונדה ו-3  דרך PEG  . 3 מטופלים עם פצע לחץ אחד, בדרגה II.
חוזקים במחלקה להנשמה ממושכת:
1. המחלקה מנוהלת ברמה טובה  ועל פי אמות מידה מקצועיות. אחות אחראית מחלקה בלימודי תואר שני עם מומחיות קלינית בגריאטריה במכון טל
2. כל האחיות המוסמכות במחלקה עם או בשלב סיום לימודים של קורס טיפול מוגבר בחולה הגריאטרי
3. ליד כל מטופל, נמצאת קנולה חלופית בנוסף לרזרבה הנמצאת בעגלת החייאה
4. רחצה והיגיינה - רחיצת כל/ מרבית המטופלים במחלקה נעשית תחת מים זורמים במקלחת.
5. נעשה שימוש בערסלים אישיים למטופלים במקלחת.
6. ביצוע הורדה יומיומית מהמיטה של כל המטופלים שאין לגביהם הנחיה רפואית להישארות במיטה. 
7. נעשה שימוש במזרנים דינאמיים לכל המטופלים במחלקה.
8. בחדר יום 6-7 מטופלים מורדים בכל משמרת בקר. ישנה מערכת חמצן זמינה ומערכת קריאת חולה התואמת את מגבלות המטופל
9. שימוש במדדים קליניים פנימיים להערכת איכות הטיפול במחלקה כמו:  שיעור גמילה ממנשם, שיעור גמילה מהזנה אנטראלית, שיעורי היארעות של VAP 
10. המחלקה עדיין ממשיכה לעבוד ע"פ פרוטוקול למניעת VAP.
11. קיימת התייחסות מובנית ומעמיקה למתן הטיפול הפליאטיבי בתוך רשומת המטופל. 
12. כל האחיות במחלקות להנשמה ממושכת עברו הכשרה פנים - מוסדית להחזרת קנולה לטרכיאה, כפעולה מצילת חיים למטופל עם פיום קנה  (יישום מלא של חוזר מנהל הסיעוד מס' 86/2010).
תחומים לשיפור ותיקון במחלקה להנשמה ממושכת:
· אומדן סיעודי ורישום אנמנזה 
· יש לבצע את האומדנים הנדרשים, התואמים את מצבו הכללי ומורכבותו של המטופל. לדוגמא, אומדן התנהגות למטופלים המצויים באי שקט התואם את הבעייתיות והצרכים הייחודיים של מטופלים לפני התחלת מתן טיפול תרופתי הרגעתי.
· מטופל שהחל בתהליך גמילה , יש לשקול להעריכו ע"פ ה- FIM  ולעקוב אחר התקדמות בתהליך השיקום
תכנית טיפול בסיעוד: 
· יש לכלול בתכנית הטיפול הסיעודית בעיות מרכזיות של המטופל, את התערבות המתוכננת ובהערכה את מידת השגת מטרות ההתערבות של התכנית  ( ראו הערות מבקרה קודמת) . 
· תקשורת –ישיבות צוות רב מקצועי: 
· יש לשפר את תיעוד הדיון והבניית תכנית עבודה של הצוות הרב מקצועי כתוצר הישיבה, תוך קביעת מטרות ההתערבות לא רק הסקטוריאליות אלא משותפות למקצועות הבריאות. חלוקת אחראיות בביצוע מטרות ההתערבות  ומעקב אחר יישומם בישיבה הבאה  
3.  תזונה :   


מחלקות לסיעוד מורכב תומך:   84%

מח' לגריאטריה שיקומית: 84%


מח' להנשמה ממושכת: 94%
הציון בנספח א' משקף חסר של : כ-   39%  בכח אדם במח' לסיעוד מורכב תומך 
כ-  40%  בכח אדם במחלקות לגריאטריה שיקומית
כ-  34% בכח אדם  במחלקת מונשמים 

הנושאים הנבדקים הם:

1. תפריט: רישום, גיוון, כמויות חומרי גלם, מזונות מיוחדים.

2. ציוד: קיום ותקינות הציוד במטבח, מטבחונים ובמחלקות והשימוש בו.

3. כוח אדם.

4. רשומות במחלקות, ישיבות צוות.

5. טיפול תזונתי: רישום תוכנית תזונתית, המלצות ויישום בשטח.

כללי
כח אדם- כללי:

מנהלת השרות וותיקה ומנוסה בגריאטריה עובדת 24 ש"ש מתוכן כ14 ש"ש  מוקדשות לניהול ועזרה
שוטפת במחלקות השונות.

בשרות התזונה 5 דיאטניות העובדות סה"כ 100 ש"ש (2.5 תקנים) על פי החלוקה הבאה:

מחלקות לסיעוד מורכב תומך 30 ש"ש

מחלקות לגריאטריה שיקומית 22 ש"ש

מחלקה להנשמה ממושכת  6 ש"ש 

מחלקות גריאטריה פנימית 28 ש"ש 

במהלך השנה האחרונה דיאטנית ותיקה פרשה לגמלאות ועדיין אין מחליפה כך שקיים חסר של 1 תקן. 
שירות התזונה

חוזקים:
1. צוות הדיאטניות מעביר הרצאות והדרכות לקהלים שונים: רופאים, אחיות, מקצועות הבריאות וכוחות עזר. 

2. בית החולים מהווה שדה קליני להכשרת סטאג'רים בתזונה. בשנה האחרונה הודרכו שני מחזורי סטאג' .
3. רצף הטיפול התזונתי: קיים קשר רציף עם דיאטנית אחראית טיפולי בית וגריאטריה בשרותי בריאות כללית במחוז השפלה. 
4. הועבר סקר שביעות רצון בקרב החולים ומחלקות האוכל. 
5. מתבצעות ישיבות צוות תוך מקצועיות ללמידת עמיתים ועדכוני ידע.
6. אסופת מתכונים מחושבת מתעדכנת באופן שוטף.

7. נכתב נוהל פנימי בתזונה הכולל נהלים הנדרשים לאקרדיטציה.
8. ועדת מזון מתכנסת אחת לחודשיים בה משתתפים מנהל המטבח, צוות סיעוד ודיאטנית.
תחומים לשיפור ותיקון:

1. עקב חוסר כ"א תהליכי הבטחת איכות שבוצעו נפסקו במהלך השנה. כמו כן, מונתה דיאטנית מפקחת מזון ותזונה אך, בשל מצוקת כ"א התפקיד אינו מבוצע.
2. רצוי לבצע בקרות פנים גם בשעות הבוקר המוקדמות.

3. יש להעביר למנהלת שרות התזונה דוחות בקרות טיפול ראוי הכוללים התייחסות לארוחות ולמזון.
מערך המזון:
כללי:
המטבח המרכזי בבית החולים מספק את כל המזון לארוחות תוך כדי תהליכי שיפוץ במקום.

חוזקים:

· מרבית הממרחים והמנות המורכבות לארוחת הערב בהכנה מקומית ולא תעשייתית.

תחומים לשיפור:

איכות ובטיחות המזון:

1. דוגמאות מזון: יש לשמור דוגמיות מזון של כל הארוחות ובכל המרקמים למשך 72 שעות. ביום הבקרה נשמרו דוגמאות מזון מעטות בלבד.

2.  פריסת זמני ארוחות: הפער בין ארוחת ערב לארוחת בוקר שלמחרת גדול יש לצמצמו (הערה חוזרת). 
3. נמצאו ליקויים בשמירת רצף טמפרטורה (ראה דוח בריאות הסביבה).
גודלי מנה וגיוון מזון
4. יש להוסיף רטבים שונים למזון. רטבים מוסיפים צבעוניות, גיוון ולחות שיכולה לעודד אכילה ולהקל על האכילה במטופלים הסובלים מיובש בפה.

5. הגיוון במוצרי החלב בארוחת ערב אינם על פי הנדרש. מדי ערב מוגשת דייסה (קוואקר או סולת) יש להוסיף מגוון כגון: פודינג על בסיס חלב/ מעדן/יוגורט/שמנת. יש לשים לב כי על פי הנוהל אף מוצר לא יחזור על עצמו יותר מפעמיים בשבוע, ראה נספח 500-8 לנוהל 5.0.3.
6. מטופלים האוכלים מרקם דייסתי לא מקבלים ביצה טחונה בארוחת בוקר. יש להקפיד על מתן כל מרכיבי הארוחה בכל המרקמים ובכל הארוחות על אחת כמה וכמה במרקם דייסתי הניתן במרבית המקרים  לאוכלוסייה החלשה ביותר.
7. בכל סוף שבוע מגישים קציצות מתועשות (בצהרי שישי לכל המרקמים ובשבת במרקם רך). יש לצמצם תדירות מתן מזון מתועש למקסימום פעמיים בחודש (הערה חוזרת). 
8. פירות: מגוון הפירות מצומצם מאוד. לא מגישים תפוז ו/או קלמנטינה ופרי טרי ניתן פעמיים-שלוש בשבוע בלבד. יש להגדיל תדירות הגשת פרי טרי ולהרחיב את מגוון הפירות בכל סוגי המרקמים. (הערה חוזרת).
תהליכי עבודה:
9. צוות הדיאטניות וצוות מערך המזון נאלץ לתעד העשרות במזון במקביל במספר טפסים ובנוסף בתוכנת המחשב. מעבר למשאבי הזמן הנדרשים לתיעוד, ההסתברות לטעויות עולה. ואכן בממוצע פעמיים שלוש בשבוע מדווחים אירועים של חוסר התאמה בין הנחיות ליישום ועובדים נאלצים לצאת למחלקה ולהשלים את החוסרים. רצוי לייעל תהליכי עבודה אלו ולמצוא פתרון הולם בשיתוף שרות התזונה, צוות מערך המזון וההנהלה.
התנהלות הטיפול התזונתי 
מחלקת סיעוד מורכב תומך

כח אדם:  שלוש דיאטניות עובדות במחלקות סיעוד מורכב תומך סה"כ 30 ש"ש  בימים א' – ה'. 
מספר השעות נמוך מהתקינה הנדרשת למחלקות סיעוד מורכב תומך. 

שתי דיאטניות בוגרות קורס טיפול תזונתי בנפרולוגיה אחת מהן בוגרת קורס סוכרת ושלישית לומדת קורס סוכרת.

רצוי שהדיאטניות ישתלמו בקורס לטיפול פליאטיבי ובקורס ייעודי לדיאטניות בתזונה בגריאטריה. 

חוזקים:

1. למרות עומס טיפולי ניכר המעקב התזונתי מתבצע בתדירות המתבקשת.

2. הדיאטניות משתתפות בישיבות הצוות הרב מקצועי.
תחומים לשיפור ותיקון:

תקשורת:

10. בתוכנת המחשב רופאים ואחיות יכולים לבקש ייעוץ דיאטנית אך אין הדדיות בתקשורת כמו כן, אין אפשרות לתקשורת בין מקצועות הבריאות. יש להבנות דרך אפקטיבית לתקשורת הדדית בין כל הצוות הרב מקצועי (הערה חוזרת).

רשומות מחלקתיות:

11. בכתיבת נהלים פנימיים יש להתייחס לייחודיות של סיעוד מורכב תומך לדוגמא: נוהל גמישות בזמני ארוחות. 

12. מזונות לא סטנדרטיים (ראה נוהל 5.0.3) הינם חלק מ'כלי העבודה' של דיאטנית. יש לאפשר לדיאטנית להציע למטופלים מזונות שאינם מופיעים בתפריט השבועי כגון: במבה, קרמבו, גלידות.

התנהלות הטיפול התזונתי:

תצפית ארוחת צהריים:

חדר אוכל מרווח ומואר. 

כלי אוכל אסתטיים.

13. חולקו כף ומזלג בלבד. נצפה מטופל שהתקשה לחתוך את העוף וויתר על אכילתו. במהלך הארוחה יש להציע עזרה בחיתוך המזון ולחלק סכינים על פי יכולת המטופלים בייעוץ עם מרפ"ע.

14. המזון הגיע ללא רוטב, יבש. תוספת לחות במזון עשויה להקל על האכילה במטופלים הסובלים מיובש בפה.

15. אין חלוקת שתייה במהלך הארוחה לדברי הצוות כחצי שעה לפני הארוחה המטופלים קיבלו שתייה (הערה חוזרת). 

16. השולחנות גבוהים יש להתאים את גובה השולחנות למטופלים בייעוץ פיזיותרפיסט. 

17. כמו כן, נצפו האכלות בעמידה במחלקות שונות. רצוי לערוך דיון רב מקצועי בנושא.

מחלקה הנשמה ממושכת

כח אדם: הדיאטנית במחלקה להנשמה ממושכת עובדת 6 ש"ש בימים א' ג' וה'. הדיאטנית בוגרת קורס גסטרואנטרולוגיה לדיאטנים, עתודה ניהולית – פיתוח מנהיגות (קורס פנימי) ולומדת בקורס סוכרת. 

כללי: ביום הבקרה כל המטופלים מוזנים אנטראלית.

חוזקים:

1. הערכות התזונה מלאות ומקיפות. כמו כן, המעקב התזונתי מתבצע כנדרש.

2. הדיאטנית מעורבת ומכירה היטב את המטופלים.
תחומים לשיפור ותיקון:

רשומות מחלקתיות

18. נהלים פנימיים: יש לכתוב נהלים פנימיים ייעודיים למחלקת מונשמים כגון: נוהל שקילה הכולל התייחסות לרמת הבצקות ומשקל יבש. (הערה חוזרת).

תקשורת רב מקצועי

19. בתוכנת המחשב רופאים ואחיות יכולים לבקש ייעוץ דיאטנית אך אין הדדיות בתקשורת כמו כן, אין אפשרות לתקשורת בין מקצועות הבריאות. יש להבנות דרך אפקטיבית לתקשורת הדדית בין כל הצוות הרב מקצועי (הערה חוזרת). 

מחלקות לגריאטריה שיקומית

כוח אדם: דיאטנית בעלת ותק מקצועי של 10 שנים, עובדת 8 שנים בשמואל הרופא. השתלמה בתחומים שונים בניהם גם בקורס ייעודי לדיאטניות בגריאטריה של משה"ב. עובדת במחלקת שיקום ארבעה ימים בשבוע , 12 שעות שבועיות במחלקת שיקום. – חסר שעות משמעותי מהתקינה הנדרשת. שעות בוקר בלבד. 

במחלקה פנימית יש 16 מטופלים שיקומיים, שם עובדת דיאטנית אחרת שלא נכחה ביום הבקרה. 

כללי: 
טיפול ע"י דיאטנית ניתן לפי קריאה, תוצאות SNAQ, דיווח על פצע לחץ או/ו לפי בקשת מטופל.

יש לציין שרוב האנשים במחלקה, צלולים קוגנטיבית וצעירים באופן יחסי ליתר המחלקות. 

חוזקים:

· במטבח הקצה במחלקה, יש אחראית על הפעלתו. 

תחומים לשיפור:

מערך הזנה:

· המטופלים מקבלים טיפולים שיקומיים על חשבון זמן הארוחות. אין לדיאטנית מידע בנושא. יש לבצע בדיקה של היקף התופעה, ולדון בנושא ולפעול לשיפור התהליך. 

· במחלקת שיקום, מוגש התפריט הרגיל המוסדי. אין התאמה של תפריט ייעודי לשיקום.

· אין אפשרות למזון קל בין הארוחות. במטבח הקצה המחלקתי אין מזון מונגש, חטיפים, לחם ומגוון ממרחים, מגוון של סוגי קפה ותה ועוד. יש להכין רשימה של מזונות מונגשים וליזום חלוקה. אין להסתפק בכך שהמטופלים יבקשו אוכל בין הארוחות אלה יש ליזום ולהציע להם ולוודא הטמעה ויישום. 

· רוב הפירות המוגשים למטופלים הם פירות משומרים או אפויים. יש להגיש פירות טריים בתדירות הנדרשת בנוהל. (פירוט בנספחים 500-8, 500-9).
· לא מספקים "פת שחרית" לאנשים שקמים מוקדם. והם נאלצים לחכות עד להגשת ארוחת בוקר. 
· אין הגשה של תוספות שביכולתם לשפר את טעמי המזון כגון : קטשופ, סחוג, חמוצים, תבלינים, רטבים בארוחות .
ראיונות המטופלים:

מראיונות של מספר מטופלים במחלקה, עלו הנקודות הבאות:

· יש ירידה בגודל המנות המוגשות בארוחת צהריים. 

· יש יציאה רבה וקבועה של חלק מהמטופלים לטיפולים במיוחד על חשבון ארוחת בוקר.

· בטלוויזיה יש רק 2 ערוצים הפתוחים ללא קול. לא מאפשרים למטופלים כל שליטה ובחירה בנושא הטלוויזיה.

· ההגשה של האוכל לא נעימה למטופלים שרואיינו.

· דווח שהשניצלים המוגשים לרוב זה "כמו לאכול קרטון"

· מטופלים שמבקשים לשתות תה חם עם ההשכמה, לא מקבלים, אלא רק לאחר הרחצה. מעירים את המטופלים גם כשהם מעוניינים להמשיך לישון 

· אוכל לא מגוון, חסר תבלינים באוכל, בצל, שום, צמחי תבלין.

· סלטי ירקות כוללים רק עגבנייה ומלפפון, אין מגוון נוסף. 

· הפרי הטרי העיקרי שמוגש הוא בננה. פרט לכך הפירות הם אפויים או משומרים. כל החורף לא הוגשו פירות הדר כגון קלמנטינה, פומלה ותפוז. 

· בארוחת ארבע מגישים עוגה קנויה או בסקווטים. 

יש לציין שחוסר שביעות הרצון שעלתה מצד המרואיינים למזון ולהגשתו, יידוע מאחר שהמגמה הזו השתקפה בסקר שביעות רצון שבוצע ע"י ההנהלה. למרות זאת, ללא התייחסות לממצאים. 
הערכה תזונתית :



במחלקת שיקום ב', נמצאו 6 מטופלים שהדיאטנית טרם הכירה, רובם התקבלו בטווח של חודש עד לפני הבקרה. רצוי לבצע שיחה ראשונית עם המטופלים תוך שבוע מהקבלה.  אם זאת, בקיום חצי מהתקינה הנדרשת לדיאטנית, לא ניתן לעמוד בדרישות. חוסר השעות משפיע על איכות הטיפול וההספק. 

תצפית ארוחת צהריים
נראות חדר האוכל במח' שיקום ב', אינה נעימה. אין מפות על השולחנות, מגשי "בית חולים", צלחות וכוסות פלסטיק. ראוי במחלקת שיקום לתת סביבה יותר אסתטית , מכבדת . מראה נאה וכלים יפים.

ביום השני של הבקרה, בתצפית במחלקת שיקום, פרט למנת השניצל שהיתה בגודל מתאים ונראתה אסטטית ומעוררת תאבון, יתר האוכל לא עמד בסטנדרטים הבסיסים של מזון ראוי להגשה. פתיתים שהוגשו היו יבשים וללא תוספת רוטב. מנת הדג היתה קטנה מהסטנדרט הנדרש. מרק העדשים היה דל בירקות.  קציצות עוף- ניתנו 4 קציצות למנה ששקלו כ 80 גרם, כמות קטנה מהנדרש. חזה עוף שקל 100 גרם, גם כן לא על פי הסטנדרט. 

שילוב המזונות לא התאים מבחינת אסתטיקה של הגשה וצבעים, כל המזון היה חיוור ובצבע דומה. לא מזון שמעורר רצון לאכילה. 

בנוסף, לא היו מספיק סכינים לכלל המטופלים בשיקום. בשיקום באופן מיוחד, מצופה שיהיה סכו"ם מלא לרשות המטופלים. 

את המזון הגישו במגשים, שמקשים על האכילה.  שיטת הגשה שפחות רצויה.

לא הייתה התאמה של גובה השולחנות למטופלים, ובחלק מהמקרים המטופל בקושי הגיע לשולחן, מה שלא אפשר לו לאכול באופן נוח וראוי. 

סיכום:  
שרות התזונה וצוות הדיאטנים הינו וותיק ומקצועי ועושה כמיטב יכולתו לקדם את תחום התזונה. חשוב שההנהלה תיתן את הגיבוי הנדרש לשרות.

4.  פיזיותרפיה  : 
מח' לסיעוד מורכב תומך: 70%
מח' לגריאטריה שיקומית: 100%
מח' להנשמה ממושכת: 70%
היקף כוח אדם:

בבית החולים עובדים 16 פיזיותרפיסטים בהיקף כולל של  12.38 משרות. 3 פיזיותרפיסטיות נוספות נמצאות בחופשת לידה.  לעזרתם  עובדת כוח עזר אחת, בהיקף של  0.75 משרה, המסייעת לפיזיותרפיסטים במכון המרכזי.  שינוע מטופלים למכון מהמחלקות השונות בבית החולים מתבצע על ידי עובדים מצוות בית החולים. 

פריסת כוח האדם במחלקות:

מחלקות לגריאטריה שיקומית + מחלקות פנימיות: 10.63 משרות.

מחלקות לסיעוד מורכב תומך: 0.50 משרה. 

מחלקה להנשמה ממושכת: 0.25 משרה.

ניהול: 1 משרה.

החוזקים בעבודת הפיזיותרפיה
ארגון השרות:
השרות ניתן בימים א'-ה' משעות הבוקר עד שעות אחר הצהריים, שלושה ימים עד שעות הערב, וביום ו' בשעות הבוקר והצהריים. 

מנהלת השרות, ותיקה ומנוסה, מארגנת את העבודה ביעילות, יחד עם סגניתה. הוגדרו רכזי תחומים (אורתופדיה, נוירולוגיה, שיקום נשימתי, ארגונומיה, קידום בריאות והדרכה). כמו כן, לכל מחלקה פיזיותרפיסט אחראי. 

העבודה מתנהלת על פי תכנית מובנית. שיבוץ מטופלים חדשים לפיזיותרפיסטים נעשה ע"י מנהלת השרות וסגניתה.

תקשורת תוך צוותית:

ישיבות צוות של כל הפיזיותרפיסטים בשרות מתקיימות באופן סדיר. הישיבות מתועדות ועוסקות בנושאים מקצועיים ומנהלתיים. .

נהלי עבודה פנימיים:

בשרות הפיזיותרפיה נהלי עבודה פנימיים בנושאים שונים, כגון: קבלת עובד חדש בפיזיותרפיה.

רישום ותיעוד: 
התיעוד ממוחשב בתוכנת "פרומיתאוס".
חדר פיזיותרפיה וציוד טיפולי:

בבית החולים מכון פיזיותרפיה מרכזי, המצויד בציוד טיפולי מגוון ומתקדם. חדר זה משמש את המטופלים השיקומיים ומספר מטופלים בסטטוס סיעודי מורכב. במחלקה 109 נמצא חדר פיזיותרפיה נוסף המשמש את המטופלים במחלקה זו שאינם מגיעים למכון המרכזי. חדר זה מצויד באופן חלקי. במחלקה להנשמה ממושכת נמצא חדר פיזיותרפיה נוסף.

מעורבות בהזמנת ציוד:

מנהלת השרות מעורבת באופן פעיל בהזמנת ציוד לבית החולים, הן למחלקת הפיזיותרפיה והן למחלקות האשפוז. רכישת ציוד נעשית באופן שוטף.

תהליך שחרור מטופל:

קיים טופס שחרור ייעודי. כמו כן, ניתנים דפי הדרכה למשתחררים מהשיקום בנוגע לציוד ותרגילים לשחרור. 

תקשורת בין צוותית:

הפיזיותרפיסטים אחראי המחלקות, משתתפים בישיבות הצוות הרב מקצועי במרבית המחלקות. 

שרות הפיזיותרפיה מעורב בעשייה הרוחבית במוסד, שותף בוועדות מוסדיות ומקיים שיתופי פעולה עם הצוות הרב מקצועי.

מנהלת השרות שותפה במספר פורומים רב מקצועיים במוסד.

הדרכה:

הדרכת עובד חדש ניתנת עם כניסתו לעבודה. ההדרכות מתועדות.

הדרכה לצוות העובדים ניתנת על פי סקטורים, ובהתאם לתכנית מובנית.

הדרכת סטודנטים לפיזיותרפיה ניתנת במספר מחזורים לאורך השנה. בנוסף, משתתפים בהדרכות של סטודנטים במקצועות אחרים.

השתלמויות והעשרה:

הפיזיותרפיסטים יוצאים לקורסים מקצועיים וימי עיון חיצוניים וגם משתלמים בקורסים פנימיים המאורגנים על ידי שרות הפיזיותרפיה והנהלת בית החולים. בנוסף, מקבלים הדרכות במגוון תחומים כחלק מתכנית ההכשרה של בית החולים.
פרויקטים מיוחדים :

קידום פרויקט במחלקות לגריאטריה שיקומית ליצירת שפה משותפת בנושא התפקודי. 

שרות הפיזיותרפיה פעיל בתחום קידום בריאות לעובדים ונותן הדרכות ייעודיות בתחום זה.

מחלקות לסיעוד מורכב תומך:      
היקף כוח אדם וארגון השרות:
למערך המחלקות של סיעוד מורכב תומך מונתה פיזיותרפיסטית אחראית. בנוסף אליה עובדים עוד 3 פיזיותרפיסטים בהיקף  כולל של 0.5 משרה לשלוש המחלקות.  

הערכת מטופל בפיזיותרפיה ותיעוד:

הערכה ראשונה מלאה ברובה. קיימת התייחסות למטרות ותוכנית הטיפול וההתאמה לקבוצה. 

הערכות תקופתיות מתבצעות על פי תוכנית חודשית. הערכות המתבצעות מתועדות. 

התאמת ציוד ואביזרי עזר:

הציוד לישיבה וניידות במחלקות מגוון  וברמת תחזוקה טובה. מרבית המטופלים יושבים בצורה נוחה ובטיחותית בכיסאות וכורסאות המתאימים להם.  נעשה שימוש מועט באמצעים להגבלה. 

נעשה שימוש במנופים לצורך העברת מטופלים. 

תהליך וסוג טיפול (פרטני, בקבוצה):

בכל מחלקה מתבצעים מספר טיפולים פרטניים ומתקיימות קבוצות. מספר מטופלים גם מקבלים טיפול במכון הפיזיותרפיה המרכזי מספר פעמים בשבוע על פי הצורך.  

תקשורת בין צוותית: 

מרבית התקשורת הינה בעל פה. במחלקות א' וג' הפיזיותרפיסטיות משתתפות בישיבת הצוות  הרב מקצועית. 

במספר חדרי מטופלים יש שילוט הדרכה למטפלים בנוגע לאמצעים להגבלת המטופל לצורך ייצוב.  

תהליך שחרור מטופל:

במחלקה לסיעוד מורכב א' (7), נעשים מאמצים לבצע שחרור ולכתוב מכתב סיכום למשתחררים. 

מחלקות לגריאטריה שיקומית:    

היקף כוח אדם וארגון השרות: 

כל הפיזיותרפיסטים עובדים במחלקות לגריאטריה שיקומית ובמחלקות הפנימיות, בהיקף כולל של 10.63 משרות. כולם מטפלים במטופלים שיקומיים. מרביתם מגיעים למכון מהמחלקות לגריאטריה שיקומית ומהמחלקות הפנימיות. 

העבודה מאורגנת על פי תוכנית עבודה יומית המפורסמת במחלקות. בכל מטופל מטפלים מספר פיזיותרפיסטים. 

הערכת מטופל בפיזיותרפיה ותיעוד:

הערכה ראשונה למטופל חדש מתבצעת במועד לאורך כל ימות השבוע. הערכה מפורטת וכוללת מטרות תפקודיות  ותוכנית טיפול. תדירות ומשך הטיפול מותאמים לצרכי המטופלים. נעשה שימוש בכלי מדידה והערכה.

כל מטופל היוצא לחופשה מקבל הדרכה  בפיזיותרפיה – עבורו ועבור בני משפחתו.

מתקיים קשר טוב עם המחלקות בבית החולים אסף הרופא המאפשר קבלת מידע עדכני על החולה והתייעצות, כולל עם רופא אורתופד. 

התאמת ציוד ואביזרי עזר: 

קיים מגוון של ציוד לישיבה וניידות. מרבית המטופלים יושבים בצורה מותאמת ובטיחותית. 

תהליך וסוג טיפול (פרטני, בקבוצה):

המטופלים מקבלים 5 טיפולים פרטניים בשבוע. בנוסף, טיפול בקבוצה ניתן למטופלים שהטיפול מתאים להם ושמעוניינים בכך. 

אימון נוסף בחדר הפיזיותרפיה מעבר לזמן הטיפול הפרטני מתאפשר למטופלים המעוניינים בכך, לצורך המשך תרגול ושיפור היכולות התפקודיות. 

תהליך שחרור מטופל:  
תהליך השחרור מתחיל כבר ביציאת המטופל לחופשה בבית, עם מתן הדרכה לו ולבני משפחה / מטפל. 
בשחרור ניתן מכתב סיכום טיפול בפיזיותרפיה והנחיות להמשך.

תקשורת בין צוותית:

במחלקות לגריאטריה שיקומית ליד כל מיטת מטופל לוח תפקודי, אשר מתעדכן בישיבת צוות רב מקצועי. כמו כן במחלקות אלה יש תכנית להליכה עם מטופלים בשעות אחר הצהריים.

מחלקות להנשמה ממושכת:     
היקף כוח אדם וארגון השרות: 

במחלקה להנשמה ממושכת עובדים שני פיזיותרפיסטים בהיקף של 0.25 משרה. הפיזיותרפיסטים מגיעים למחלקה בימים א'-ו' בשעות הבוקר בין 8:30-10:00, וביום ד' גם לשעה אחת אחר הצהרים.  שני הפיזיותרפיסטים חדשים במחלקה ובתחום. 

הערכת מטופל בפיזיותרפיה ותיעוד: 
הערכות שמבוצעות מתועדות. 

חדר פיזיותרפיה וציוד טיפולי:

קיים חדר פיזיותרפיה במחלקה להנשמה ממושכת. החדר מאובזר בחלקו. 

התאמת ציוד ואביזרי עזר: 

מרבית המטופלים יושבים בכורסאות גריאטריות ושניים על כיסאות גלגלים. המטופלים יושבים בצורה בנראית נוחה ובטיחותית. קיים ציוד במחלקה לשינויי תנוחה ולמניעת פצעי לחץ. קיימת תוכנית הורדה שבועית לישיבה על ידי צוות הסיעוד. 

תהליך וסוג טיפול (פרטני, בקבוצה):

לכל פיזיותרפיסט 6 מטופלים עליהם הוא אחראי. מרבית המטופלים מקבלים טיפול אחד בשבוע. במהלך החודשים האחרונים תדירות הטיפולים למספר מטופלים היתה לעיתים אחת לחודש. 

השתלמויות והעשרה:

הפיזיותרפיסטית במחלקה החלה קורס  לטיפול נשימתי. בנוסף, היתה הדרכה במחלקה בנושא שימוש במשעל. עדין לא החל טיפול באמצעותו. ניתנה הרשאה לביצוע שאיבת כיח תוך קני לפיזיותרפיסטים. 

תחומים לשיפור ותיקון:

כללי:

1. להשלים כוח אדם במחלקות, בהתאם לנדרש ובמיוחד במחלקות לסיעוד מורכב תומך והנשמה ממושכת בהם התקינה נמוכה בצורה משמעותית ולא מאפשרת מתן טיפולים ופעילות מחלקתית בהתאם לצורך. 
2. להשלים כוח אדם של כוח עזר, בהתאם לנדרש.
3. לקדם חשיבה רב מקצועית בנושאים כמו התאמת גובה שולחנות לצרכי המטופלים, שימוש   באמצעים להגבלה פיזית של מטופלים.
4. לעשות שימוש בכלי מדידה מובנה לכאב, בעיקר כאשר מדובר במטופלים צלולים.
5. בחדר הפיזיותרפיה צפיפות רבה. מומלץ לחשוב על פתרונות לשטחי טיפול נוספים לתקופת הביניים עד בניית מרכז השיקום החדש.
מחלקה לסיעוד מורכב תומך:

יש להקצות כוח אדם לפיזיותרפיה על פי הדרישה הקיימת בנוהל וזאת לצורך:

· הערכה ראשונה בקבלת המטופל למחלקה. 

· הערכה תקופתית במהלך האשפוז על פי הנדרש בנוהל. 
· מתן טיפולי פיזיותרפיה בתדירות הנדרשת לצרכי המטופלים.
· השתתפות הפיזיותרפיסטים בישיבות הצוות הרב מקצועי בכל המחלקות.
·  הדרכות פרטניות לצוות המחלקה לגבי מטופלים במחלקה. 
· ביצוע שחרור מסודר של מטופלים ומתן המלצות לבני משפחה, קהילה ומטופלים להמשך. 
מחלקות לגריאטריה שיקומית/פנימית:

· לקיים תהליכי עבודה המתאימים למטופלים השיקומיים, גם כאשר הם נמצאים במחלקות פנימיות, לדוגמא: הליכה יומיומית עם צוות סיעודי (לא רק משפחות), שימוש בלוח התפקודי ליצירת שפה משותפת בצוות הרב מקצועי.

· לוודא נעילת נעליים מתאימות ובטיחותיות למטופלים.

מחלקה להנשמה ממושכת:
· להשלים כוח אדם במחלקה על פי הנדרש. 

· למנות אחראי/ית מחלקה. 
· לאפשר טיפולים גם בישיבה או בעמידה באמצעים שונים. 
· להקפיד על הערכה ראשונה והערכות תקופתיות על פי הנוהל. על ההערכות לכלול התייחסות למטרות הטיפול, תוכנית, והתייחסות למצב התפקודי והנשימתי של מטופלים. יש ליישם את תוכנית הטיפול בפועל. 
· לעדכן את תוכית הטיפול ויישומה על פי השינוי במצב המטופלים. 
· להקפיד על מעורבות רבה יותר במחלקה בנושא מעברים, מניעת פצעי לחץ, טיפולים נשימתיים. 
· השלמת כוח האדם תאפשר שימוש רב יותר במרחב הטיפולי המחלקה.
סיכום:

שירות הפיזיותרפיה פועל רבות לשימור כוח האדם. מתקיים תהליך של הכשרה פנים מוסדית בתחומים רלוונטים, מעורבות מוסדית בנושאים שונים ובפיתוח העובדים ובקידום בריאות העובדים במוסד.  על הנהלת המוסד לפעול למילוי התקנים הנדרשים בדחיפות על מנת לאפשר את מיצוי הפוטנציאל הטמון בשירות בכל המחלקות במוסד. 
5.  ריפוי בעסוק:


מח' לסיעוד מורכב תומך:      66%
       מח' לגריאטריה שיקומית:  95%
       מח' להנשמה ממושכת:  66%
הציון בנספח א' משקף חסר של : כ – 59%  בכח אדם במחלקה לסיעוד מורכב תומך
      כ- 82%  בכח אדם במחלקת מונשמים
כללי: 
כ"א: 
ריפוי בעיסוק: 
המערך כולל 10  מרפאות בעיסוק, בהיקפי תקינה שונים, סה"כ 273 שעות ריפוי בעיסוק שבועיות.
השירות ניתן בפריסה שבועית של חמישה ימים בשבוע בשעות הבוקר ואחר הצהריים.
כ"א על פי החלוקה הבאה:
ניהול שירות- 40 ש"ש
גריאטריה שיקומית- 160 ש"ש
סיעוד מורכב תומך- 20 ש"ש
הנשמה ממושכת- 4 ש"ש
מחלקות פנימיות- 49 ש"ש
מדריכות תעסוקה: 
המערך כולל  חמש מדריכות תעסוקה,  סה"כ  110 ש"ש, בפריסה שבועית של חמישה ימים בשבוע. שתי מדריכות תעסוקה במחלקות סיעוד מורכב תומך חדשות במוסד. 
ניהול שירות: 
השירות מאורגן ומנוהל היטב. מנהלת השירות משמשת במקביל להיותה מנהלת שירות הריפוי בעיסוק גם מנהלת מערך השיקום. 
   קיימת חלוקת עבודה ברורה והגדרת תפקידים ונהלים פנימיים מסודרים בשירות. 
   לכל מחלקה מונתה אחראית ריפוי בעיסוק. כל המרפאים בעיסוק עובדים בשיקום ובנוסף  במחלקות אחרות.
השירות מעורב ומוביל נושאים מקצועיים רבים בבית החולים. כמו כן, המקום מהווה שדה קליני לסטודנטים מהאוניברסיטאות השונות. 
כל תקני ריפוי בעיסוק מאוישים על ידי מרפאים בעיסוק דוברי שפות רבות  ומגוונות.  קיים מערך קליטת עובד חדש מובנה ומתקיים  תהליך הדרכה מובנה למרפאים בעיסוק חדשים בבית החולים ובמקצוע. 
ריפוי בעיסוק מעורב במהלכים רב מקצועיים בבית החולים.
הדרכה ותקשורת:
ישיבות צוות בתוך השירות מתקיימות ומתועדות כנדרש. מרפאים בעיסוק משתתפים בישיבות צוות בכל המחלקות. 
בנוסף מנהלת השירות משתתפת בישיבות צוות בכיר ושותפה בוועדות מוסדיות: יו"ר ועדת נגישות, איכות ומצוינות, לו"ז שירות ועוד.
השתלמות מקצועית :
ריפוי בעיסוק: מתקיימות השתלמויות בתוך בית החולים למרפאים בעיסוק העובדים בו ולנרשמים במסגרות אחרות. בנוסף, הצוות מקפיד לצאת להשתלמויות ארוכות ומשמעותיות בתחומים רלוונטיים בעידוד המוסד.  
תנאים פיזיים וסביבה: 
מכון ריפוי בעיסוק המשמש בעיקר את המטופלים השיקומיים בטיפולי ריפוי בעיסוק ובתעסוקה. המכון ממוקם במקום מרכזי בבית החולים אליו מובאים מטופלים מהמחלקות השיקומיות ומטופלים שיקומיים מהמחלקות הפנימיות. המכון צר מלהכיל את כל המטופלים והצפיפות לא מאפשרת פיתוח שירותים נוספים, ולעיתים אף פוגעת בפרטיות המטופלים . השטח כולל אולם גדול, מטבח טיפולי ומספר חדרים לטיפול פרטני.
 בבית החולים גינה טיפולית קטנה ומאפשרת הפעלה פרטנית או זוגית. 
תעסוקה: התעסוקה מתקיימת בחלקה במכון רפוי בעיסוק  (למטופלים שיקומיים) ובחלקה במחלקות עצמן (סיעוד מורכב תומך, הנשמה ממושכת). 
ציוד ואביזרים:   
ריפוי בעיסוק: קיים ציוד עשיר ומגוון הכולל  כלי הערכה ואמצעי התערבות עם  שימוש בטכנולוגיות מתקדמות. 
תעסוקה: קיים ציוד רב להפעלה פרטנית וקבוצתית, ציוד ליצירה, משחקים קוגניטיביים, אמצעים להפעלה מוטורית, ערכות נושא מגוונות, ספרים ועוד.
תחומים כלליים לשיפור ותיקון:
1. יש להרחיב את הקצאת השעות הייעודית למחלקות לסיעוד מורכב ולמונשמים כנדרש.
2. מכון הריפוי בעיסוק צפוף מאוד, עד להקמת המכון החדש מומלץ להקצות שטח בבית החולים בקרבת המכון שישמש כמכון נוסף ויאפשר להקל על העומס הטיפולי ולעמוד בצרכים המתפתחים של בית החולים.
מחלקות לסיעוד מורכב תומך:
כוח אדם: במחלקות עובדות כשתי מרפאות בעיסוק סה"כ 20 ש"ש בכל המחלקות. השירות ניתן מידי יום בשעות שאינן קבועות.  פעילות התעסוקה מתקיימת בשעות הבוקר ע"י 3 מדריכות , סה"כ 50 ש"ש. שתיים מהמדריכות חדשות בצוות.
תחומים לשימור: 
התערבות בריפוי בעיסוק: קיימות הערכות ראשוניות בריפוי בעיסוק לכל המטופלים במחלקות. כמו כן קיימים מעקבים תקופתיים בתדירות הנדרשת. 
המרפאות בעיסוק מתערבות בהתאמות הושבה ובהתאמות סדים ואביזרים, בנוסף מקיימות הדרכות לצוות בנושאים אלו.
פעילות תעסוקה: מתקיימת פעילות קבוצתית ופרטנית במחלקות בשעות הבוקר. בשעות אחה"צ לא מתקיימת פעילות פנאי במחלקות. ישנן קבלות של מטופלים חדשים בתעסוקה, דיווחים על קבוצות נושא, וכן דיווח פרטני על השתתפות המטופלים בפעילות. 
תנאים פיזיים וסביבה: הפעילות מתקיימת בחדרי האוכל, ישנם ארונות במחלקות לאחסון ציוד התעסוקה. קיימים לוחות התמצאות רב תרבותיים ולוחות פעילות. 
ציוד ואביזרים: בתעסוקה אמצעי הפעלה מגוונים, מותאמים ומכובדים. 
הדרכה ותקשורת: המרפאות בעיסוק משתתפות בישיבת הצוות הרב מקצועי במחלקות באופן קבוע. למדריכות התעסוקה ישיבות צוות אחת לחודש עם מנהלת השירות. מתקיימות הדרכות שוטפות של המרפאות בעיסוק למדריכות במחלקות ללא תיעוד. המרפאה בעיסוק האחראית על המחלקות משתתפת בימים אלו בקורס טיפול פליאטיבי.
תחומים לשיפור ותיקון:
1. חסרה תקינת כוח אדם בריפוי בעיסוק שתוכל לאפשר מענה הולם לצרכים המרובים של המטופלים במחלקות.
2. יש להתייחס בקבלות הראשוניות בריפוי בעיסוק לפרטים האישיים הרלוונטיים של המטופל, לעברו העיסוקי ולתפקודי ADL נוכחיים במידת האפשר, כל זאת לצורך בניית תוכניות טיפול אישיות מותאמות. 
3. על המעקבים התקופתיים לשקף את מצבו העכשווי של המטופל ובהתאם לכך יש לעדכן את מטרות הטיפול.
4. יש לפעול להוספת צביון אישי בחדרים למטופלים המאושפזים זמן רב במחלקה.
5. יש לתעד את ההדרכות הפרטניות הניתנות למדריכות סביב התאמת פעילות תעסוקה למטופלים. 
6. יש להנחות את מדריכות התעסוקה למלא בטפסי הקבלה בתעסוקה כמה שיותר מידע על תחומי העניין של המטופל על מנת להתאים לו פעילויות משמעותיות בתעסוקה.
7. מומלץ  להרחיב פעילות הפנאי במחלקות בשעות אחה"צ. ניתן לקיים חשיבה רב מקצועית בנושא על מנת למצוא פתרונות בנושא זה (מתנדבים, מפעילים חיצוניים, הדרכת מטפלים ועוד).
מחלקות לגריאטריה שיקומית:
כ"א – קיימת הקצאת כ"א כנדרש 209 ש"ש (כולל ההקצאה למחלקות הפנימיות)  
חוזקים:
פריסת שעות: 
השירות ניתן שישה ימים בשבוע בשעות הבוקר ואחר הצהריים. 
רצף הטיפול:
· העבודה מאורגנת כך שלכל מטופל - מטפל עיקרי ומטפל מגבה, וזאת כדי להבטיח מתן טפול בתדירות הנדרשת בשיקום. 
· קיימת מערכת תיאום טיפולים רב מקצועי ושינוע מטופלים מסודר שמאפשר תכנון טיפול מיטבי הן ברמת הפרט והן ברמת ניצול כ"א בשירות. 
· קיימת הקפדה על מתן טיפול מקצועי בתדירות נדרשת המותאם לצורכי המטופלים בכלל המחלקות בהם שוהים מטופלים שיקומיים. 
· ניכרת התייחסות וקידום מגוון רחב של היבטים תפקודיים במיוחד בתחומי ADL  וIADL- . הטיפול כולל טיפול ישיר במטופלים והדרכת צוות ובני משפחה.
· הטיפולים מתקיימים  במרחבים טיפוליים שונים, במכון, בחדרי המטופלים ובמרחבים ציבוריים המאפשרים מגוון התערבויות.
·  ניכר שימוש במגוון גדול של כלי הערכה וטיפול הכולל  שימוש בציוד טכנולוגי מגוון ומתקדם בטיפול. 
· בסיום טיפול נכתב מכתב שחרור ובו המלצות להמשך טיפול בקהילה.  במידת הצורך נכתבים מכתבים ליחידות להמשך טיפול בקהילה לצורך הכנת הבית לקראת שחרור . 
· מכתב השחרור  הרפואי מהשיקום  מכיל התייחסות להתערבות בריפוי בעיסוק. 
תעסוקה: מתקיימת תעסוקה טיפולית עשירה ומגוונת אשר ניתנת בהתאם להנחיות המרפאות בעיסוק המטפלות ומיועדת להמשיך וליישם את מטרות הטיפול השיקומי. 
              פרויקטים מיוחדים: צוות הריפוי בעיסוק מוביל ומעורב בפרויקטים רב מקצועיים.
תחומים לשיפור ותיקון:
1. מומלץ להבנות את ההפניה של המרפאים בעיסוק לתעסוקה בשיקום ואת הדרך לקבל  היזון חוזר ממדריכת התעסוקה לגבי יישום מטרות ההתערבות באמצעים  מגוונים. 
2. מומלץ להרחיב את ההתייחסות לתחום פנאי וסדר היום של המטופלים ולהגדיר מטרות טיפול בהתאם. 
מחלקה להנשמה ממושכת 

כ"א: המרפאה בעיסוק עובדת במחלקה 3-4 ש"ש. 
רצף טיפול:
ביום הבקרה 7 מתוך 12 מטופלים הורדו מהמיטות לישיבה בחדר היום במחלקה.  מבין המטפלים ישנם מעט מטופלים פעילים.  קיימות הערכות ראשוניות בריפוי בעיסוק למטופלים,  ומעקבים מתבצעים אחת לחודש עם עדכון מטרות טיפול. הטיפול הניתן בריפוי בעיסוק כולל התאמת סדים, מעקב אחר השמתם והדרכת הצוות בנושא, התאמות הושבה, טיפול פרטני באמצעות טאבלט והדרכת מדריכת התעסוקה למתן גירוי חושים מתאים לכל מטופל. קיים תיעוד על הטיפול הניתן ברשומות.  
תעסוקה: מדריכת תעסוקה ותיקה במחלקה ונמצאת שם בין שעה לשעתיים בבוקר. ניתנת תעסוקה פרטנית הכוללת בעיקרה גריה חושית. נבנו לוחות גריה אישיים למטופלים בהנחיית המרפאה בעיסוק. לאחרונה החלו בהבניית הקשר בין הריפוי בעיסוק לתעסוקה במחלקה,  כפי שבא לידי ביטוי בהדרכות פרטניות עם המדריכה ותיעודן והפניות לתעסוקה מותאמת ע"י המרפאה בעיסוק. 
תנאים פיזיים: במחלקה חדר לריפוי בעיסוק המשמש לאחסון ציוד של התעסוקה. בחדר אין חיבור לחמצן ואין אמצעי להזעקת עזרה ולכן לא מובאים אליו מטופלים.  למחלקה מרפסת / חצר מרווחת שאינה נמצאת בשימוש המטופלים.
תחומים לשיפור ותיקון:

1. יש להשלים תקינה נדרשת במחלקה. עם השלמת התקינה, יש להרחיב את ההתערבות הטיפולית עם המטופלים. 
2. יש לבצע מעקבים תקופתיים בתדירות הנדרשת. 
3. יש להכשיר את חדר ריפוי בעיסוק כך שיוכל לשמש כחדר טיפולים, להוסיף לחצן מצוקה ולהבטיח שניתן יהיה להביא מטופלים עם מכונת הנשמה ניידת .  
4. מומלץ להכשיר את המרפסת ליציאה מבוקרת של מטופלים – יש להוסיף נקודות חשמל ולבנות נוהל פנימי רב צוותי להוצאת מטופלים להתאווררות עם מכונת הנשמה ניידת .
5. מומלץ להוסיף אמצעי גריה לחדרים מבלי לפגוע בשמירה על  כללים למניעת זיהומים. 
6.  קלינאות תקשורת:
כללי
השירות מונה 2 קלינאיות תקשורת בהיקף של חצי תקן כל אחת, סה"כ תקן אחד (40 שעות שבועיות) לכל מחלקות  השירות ניתן  בימים א'-ד', בשעות הבוקר.
הצוות התמודד במהלך השנה האחרונה עם שינויים במצבת כוח האדם וכיום נמצא במצב של מחסור משמעותי ומתמשך בכוח אדם שבא לידי ביטוי בכל מחלקות בית החולים ומשפיע על יכולתו לתת שירות בהתאם לסטנדרטים מקצועיים נדרשים.
בשל התקינה החסרה, פריסת השירות מצומצמת ולא ניתן שירות במחלקות לסיעוד מורכב תומך ובמחלקת הנשמה ממושכת. הפניות מהמחלקות האחרות נענות לעיתים בפרק זמן של יותר משבוע והשירות שכן ניתן, מתקיים בימים א'-ד' ואין כלל מענה מיום ד' ואילך. 
יש לציין את הליווי אישי של הצוות על ידי האחראית על מקצועות הבריאות והדגש הרב שניתן לפעילות השירות על פי תהליכי עבודה מובנים, הדרכה, הכשרה ופיתוח מקצועי.
תנאים פיזיים וציוד
קיימים  2 חדרי טיפול. החדרים מרווחים ומותאמים לטיפול.
 קיימים כלי הערכה, אבחון ואביזרי טיפול מגוונים ומתאימים כולל ציוד טכנולוגי מתקדם. 
מחלקות סיעודי מורכב תומך
· לא מתקיים שירות במחלקות אלו. 
· ניתן מענה במקרים בודדים בלבד. 
תחומים לשיפור ותיקון:
1. יש לציין כי הצוות משקיע מאמצים רבים על מנת לספק שירות קלינאות תקשורת מיטבי ומגלה התייחסות מקצועית וכוללנית לכל מטופל. אולם, המחסור הניכר בכוח אדם מצריך לקבוע סדרי עדיפויות ומקטין באופן משמעותי את מידת ההתערבות הישירה עם המטופלים בכל מחלקות בית החולים. יש להשלים את התקינה הנדרשת בכל מחלקות בית החולים בהתאם לנהלים בכדי לאפשר מתן טיפול בהתאם לסטנדרטים מקצועיים ראויים. 
2. חשוב להמשיך לאפשר לצוות להשתתף בהשתלמויות מקצועיות המתאימות לצרכי אוכלוסיית המטופלים.
מחלקות לגריאטריה שיקומית 
מחלקות שיקומיות- 40 שעות שבועיות 
· מתקיימות הערכות בתחום הבליעה, השמיעה והתקשורת. ההערכות מפורטות, כל שינוי במצב המטופל ותהליכי הטיפול מתועדים באופן מפורט וממצה.
· נבנית תכנית טיפול אישית לכל מטופל, ניתנים טיפולים פרטניים. ההערכות כוללות את תחומי התקשורת, השמיעה והבליעה.
· מתקיים תיעוד מלא ומעודכן של תכנית ההתערבות והמעקבים באופן שוטף.
· קלינאי התקשורת משתתפים בישיבות הצוות הרב מקצועיות במחלקות השיקומיות. מתקיים דיווח בלבד לישיבת הצוות ברשומה הרפואית עבור מטופלים בסטטוס שיקומי הנמצאים במחלקות אחרות. 
· במהלך הבקרה נדגמו תיקים בהם קיים חוסר התאמה בין המלצות הקלינאית להמשך טיפול בשחרור לבין מכתבי השחרור הרפואי. 
מחלקה להנשמה ממושכת
לא מתקיים שירות במחלקות אלו. 
ניתן מענה למקרים בודדים בלבד. 
7.  עבודה סוציאלית:
מח' לסיעוד מורכב תומך: 89%

       מח' לגריאטריה שיקומית: 92%
הבקרה בעבודה סוציאלית נעשתה רק במחלקת סיעוד תומך ב' (ביתן 1) וגריאטריה שיקומית ב' (ביתן 103)
כוח אדם וארגון השרות:
בשירות הסוציאלי מועסקים 8 עובדים סוציאליים כולל משרת ניהול, רובם בעלי ניסיון וותק מקצועי ומוסדי. 
מאז הבקרה האחרונה התחלפה מנהלת השירות הסוציאלי, מונתה לתפקיד סגנית מנהלת השירות הסוציאלי שהחלה את תפקידה באוגוסט 2018. היא מועסקת במשרה מלאה, ומתמקדת בתהליכים מוסדיים וניהול צוותים.
בבית החולים מספר מחלקות: שלוש מחלקות פנימיות, שלוש מחלקות של סיעודי מורכב, שתי מחלקות שיקומיות ומחלקת מונשמים אחת. צוות השירות עובד בכל המחלקות הללו.
השירות פועל בשני מישורים: טיפול פרטני במחלקות, וטיפול רוחבי במתכונת של רכזי נושא: שיקום, אפוטרופסות, אלימות, ניצולי שואה ועוד. התחומים הנ"ל מטופלים הן ברמה המוסדית והן ברמה המחלקתית.
הקצאת שעות ייעודיות על פי סיווג המחלקות (עפ"י דיווח בפועל):
מחלקות לסיעוד מורכב – 42 ש"ש.
מחלקות שיקומית: 70 ש"ש.
פעילות ברמה המוסדית:
סביבת עבודה: 
לשירות הסוציאלי מבנה נפרד, לכל עו"ס חדר ועמדת מחשב אישית, המאפשר קבלת מטופלים ומשפחות. במחלקות הנבדקות לעו"ס אין חדר דבר המקשה על שיחות פרטניות למטופלים אשר אינם יכולים להגיע לשירות הסוציאלי.
טיפול בתלונות:
הטיפול באחריות ועדה לאיכות הטיפול בהשתתפות רופאה, אחות, עו"ד, ומאז הבקרה האחרונה מונתה מנהלת השירות הסוציאלי כחברה בוועדה. ריכוז התיעוד באחריות יו"ר הועדה.
הדרכת עובדים חדשים:
ההדרכה ניתנת על ידי מנהלת השירות לכל עובד חדש הנקלט בבית החולים. ההדרכה מתבצעת באמצעות טופס מובנה ומתייחסת למכלול זכויות המטופל ולתקשורת עם סוגי מטופלים ומשפחות שונים: פליאטיביים , דמנטיים, ניצולי שואה.
פיתוח והכשרת צוות:
השירות הסוציאלי תומך ביציאת עובדים להכשרות וכן מקיים הכשרות בתוך המוסד, לעובדים ניתנת הדרכה קבוצתית חודשית המועברת ע"י מנהלת השירות. 
פעילות קבוצתית:
כעת מתקיים פיילוט לקבוצת הדרכה/תמיכה לצוותים השונים, כל קבוצה בת 4 מפגשים.
מניעת התעמרות:
בבית החולים פועלת וועדה מוסדית בהשתתפות תחומי הרפואה, הסיעוד , העו"ס וקב"ט. רכזת הוועדה מדריכה את צוות השירות וצוותי המחלקות בנושא איתור ודיווח על אירועים עם חשד להתעמרות ואיכות הטיפול. משתתפת בפורום רכזות ועדות התעמרות- מ. הבריאות. דיוני הוועדה מפורטים ומקצועיים. הועדה מתכנסת הן אחת לרבעון לבניית תהליכים והדרכות  והן בסמוך לארוע כאשר מתקבלת פניה.
ניצולי שואה:
כל עובד חדש כאמור מקבל הדרכה בסיסית במסגרת קבלתו למוסד. 
מעקב אחר מימוש זכויות נעשה בטיפול הפרטני ברמת המחלקה.
ועדה פליאטיבית:
הועדה הפליאטיבית במוסד מתכנסת אחת למספר חודשים, עוסקת בעיקר בבניית הדרכות ותוכניות עבודה, כל מחלקה פועלת באופן עצמאי ואינה פונה לוועדה.
בקבלות ישנה התייחסות ותיאום ציפיות לנושא סוף החיים. בנוסף, בחלק מהמחלקות נעשות שיחות המתייחסות למצבי סוף חיים עם המטופלים ו/או משפחותיהם.
אפוטרופסות:
ישנה מדיניות ברורה בנושא מינויים לבית החולים, העו"ס מרכזת הנושא עוקבת אחר צווים, מינויים זמניים, מבצעת מעקב רציף אחר תפקוד האפוטרופוסים ומעקב ביקורים, הכל מתועד ומובנה. 
מעקב משפחות: 
מתבצע פעם בחודש כאשר מזכירת המחלקה מעבירה לעובדות הסוציאליות את המידע  אשר תועד על ידי האחיות.
מחלקה לסיעוד מורכב תומך:
קליטת מטופל חדש:
קבלות סוציאליות מתועדות. קיים מעקב אחר הסתגלות. מפגשים יזומים עם מטופלים ובני משפחה בתקופת ההתאקלמות בתדירות טובה.
ישיבות צוות רב מקצועי:
הדיונים נערכים כל שבוע במועד קבוע.
תדירות מתאימה של דיונים לגבי מטופלים חדשים וותיקים.
כמו כן, נערכים דיונים יזומים גם בצוות חלקי כאשר חל שינוי בתפקוד/מצב המטופלים.
רשומת מטופל:
הרישום ברשומה מעודכן, אך לקוני. רצוי להרחיב ולפרט את השיחות, התכנים ותוכניות להמשך טיפול באופן המותאם לצרכים ולבעיות שאותרו.
מחלקה לגריאטריה שיקומית:
קליטת מטופל חדש:
העו"ס מקפידה לפגוש מטופלים חדשים ומשפחותיהם בסמוך לאשפוז. תכניות הטיפול תואמות לממצאי הקבלה הסוציאלית. 
טיפול פרטני:
בתקופת ההסתגלות עורכים מפגשים יזומים עם המטופלים ובני משפחתם, תכניות הטיפול מותאמות לשינויים בתפקוד המטופל.

נשמר רצף טיפול ותיעוד בשלבי הטיפול והמעקב.
ישיבות צוות רב מקצועי:
מתקיימים דיונים קבועים בשבוע.
הערכת התהליך השיקומי של כל מטופל – אחת לשבוע.
תכנון שחרור:
צפי לשחרור נקבע בישיבת הצוות הרב מקצועי.  תכניות השחרור מותאמות לתפקוד המטופל בסיום השיקום. לקראת שחרור נמסר למטופל המידע הרלוונטי לצורך מימוש הזכויות והקשר הנדרש עם גורמי הטיפול המתאימים. העו"ס יוזמת קשר עם גורמי קהילה לצורך מימוש תכנית השחרור מול לשכת
הבריאות ושירותי הרווחה לפי הצורך.
למוסד נוהל פנימי מתאפשרת המתנת מטופלים עם סיכון פסיכו- סוציאלי  בבית החולים
תחומים לשיפור ותיקון:
1. ועדת תלונות - מומלץ כי מהות התלונה ותהליך הטיפול בה יתועדו גם בשירות הסוציאלי.
2. מומלץ להוציא את רכזי הנושא לקורסים בהתאם לריכוז: ניצולי שואה, דמנציה. 
3. מומלץ לפתח ולפרט את תכני ישיבות הצוות הרב מקצועי, אין התייחסות לישיבה קודמת, לעיתים ישנה העתקה מישיבה לישיבה ואין התייחסות לתכנים חדשים.
4. מומלץ להבנות ולתעד את הדרכת הצוות בנושא הטיפול בניצולי שואה. (הערה חוזרת).
5. על העו"ס לקדם ולסייע למשפחות במיצוי זכויותיהם, באמצעות הנגשת הטיפול מול גורמי הטיפול הרלוונטיים.

6.  מומלץ לפעול ולקיים קבוצות למטופלים ולבני משפחותיהם.
8.  רוקחות : 83%
מבנה ותאור כללי:
המוסד הינו בית חולים ותיק המורכב ממחלקות של גריאטריה פעילה, ומקבל את שירותי הרוקחות מבית המרקחת הנמצא בחצרו ונותן מענה פעיל למחלקות של המוסד, הן מהבחינה האדמיניסטרטיבית והן מהבחינה הקלינית. בבית המרקחת נמצאים גם כן מחסן נוזלים ומזון ייעודי.
בבקרה נבדקו המחלקות הבאות:
· סיעודי מורכב תומך ב (1)
· שיקום ב (103)
· פנימית (109)
· פנימית גריאטרית ב (107)
· הנשמה ממושכת (106)
כח אדם:
במוסד מועסקים:
·  רוקחת אחראית בעלת תואר ד"ר ברוקחות במשרה מלאה.
· רוקחת עם תואר שני במנהל מערכות בריאות במשרה מלאה.
· רוקחת  במשרה מלאה. 
סך הכל מועסקים 3 תקנים של רוקחות בבית החולים.
החוזקים בתחום הרוקחות:
1. בית המרקחת הולם בגודלו את צרכי בית החולים.
2. מערכות השמירה על הטמפרטורה הינן מן המתקדמות ונותנות מענה הולם לדרישות נוהל האגף לרוקחות 126.
3. צוות הרוקחים יוצאים להשתלמויות בזמן ומתעדכנים בידע מקצועי עדכני, החיוני לבית החולים.
4. תנאי האחסון בבית מרקחת נמצאו נאותים.
5. נמצאה גישה עדכנית והולמת למאגרי מידע של ספרות מקצועית רלוונטית וישימה בעת הצורך.
תחומים טעונים תיקון ושיפור:
1. יש לחזק את שיתוף הפעולה בין סקטור הרפואה והרוקחות בכל הקשור להתערבות קלינית, יש להמציא שיטת מעבר על תיקי מטופלים שתבטיח מעבר על רוב תיקי המטופלים ללא קשר לסוג התרופה שהם נוטלים. יש לתת את הדגש על פוליפרמסי וכמות התרופות הניתנות למטופל. יש לעשות ישיבות תכופות ומתועדות גם אם ייערכו בצורה ממוחשבת, למעבר על ההערות הרוקחת החשובות.
2. יש לשנות את צורת העבודה בכל הקשור לתרופות ומלאי הרזרבה של התרופות במחלקות. יש לעשות הזמנת תרופות למחלקה בצורה המספיקה לפעם בתקופה של לפחות שבועיים עד חודש כדי שלא יהיה  צורך לבצע הזמנות באופן יומי מבית המרקחת זאת על מנת לתת את הזמן והיכולת לרוקחת להסדיר את העבודה הרוקחית במוסד, לתת לה את הכלים לחזק את העבודה הרוקחית הקלינית ולתפקד כבית חולים לכל דבר ולא כבית מרקחת קהילתי.
3. יש לדאוג לפינוי פסולת תרופתית בהתאם לתקנות בריאות העם ולנהלים המקובלים. פסולת תרופתית המצטברת במחלקות יש להשמיד דרך פחים יעודים בגודל מתאים, ההולם את נפח התרופות.
4. סידור התרופות במחלקה אמור להישמר בקופסאות מקוריות של התרופות עצמן.
5. במהלך הבקרה, נצפו שתי קופסאות של סמים מסוכנים בעגלת החלוקה, דבר המנוגד לכל נהלי הסמים. האחיות במחלקה התבקשו להתנהל בצורה הנכונה ולרשום אותם בתוך ספר הנרקוטיקה ביחד עם שאר הסמים, למרות שהמטופל הביא אותם מהבית.
סיכום:
המוסד הינו מוסד ממשלתי הנותן מענה למצבים סבוכים ורמת הרוקחות בו היא רמה טובה בזכות צוות רוקחים מיומן ומקצועי, אשר עומד ברוב דרישות האגף לגריאטריה מהבחינה הרוקחית. יש מקום להידוק וחיזוק הקשר ושיתוף הפעולה בין הסקטורים לסקטור הרוקחות במיוחד הסיעוד והרפואה ולאפשר עזרה במצבים מקצועיים ואדמיניסטרטיביים שיכולה לתת מענה לחוסר כוח האדם והזמן המוקצה לעבודה הרוקחית הקלינית.
9.  בריאות הסביבה:
   67%
א. כללי:
1. במהלך הבקרה נבדקו פונקציות משותפות במוסד ובמחלקות פנימית(109) (וגריאטריה שיקומית (4)  

2. ממצאי הבקרה מתועדים בהתאם לנוהל פיקוח ובקרה בשרותי בריאות הציבור מספר 2/2010, מתאריך 3/2/10.
3. פרקים שלא נבדקו קיבלו ציון מקסימלי.

4. בזמן הבקרה היה שיתוף פעולה מלא עם ההנהלה ונציגי המוסד. לאחר סיום הבקרה כתוצאה משיתוף פעולה עם הנהלת המוסד חלק מליקויים שהיו בזמן הבקרה, תוקנו. הפעילויות מפורטות בהמשך. 

5. הציון מתבסס על מצבו של המוסד ביום הכנת סיכום בקרה זה.

6. הנהלת המוסד טיפלה ברוב ליקוים המפורטים בסיכום הבקרה הקודמת מתאריכים  

1-2.11.2017 אך, חלק מהליקויים טרם תוקנו. כלל איין שינוי במערך מזון. מצב תברואי במערך המזון לקוי ויכול לגרום להרעלת מזון!

7. טמפרטורת האוויר בחדר אוכל בשעה 12:30 הייתה 18.8 מעלות צלזיוס.

8. בעבר במוסד נערכו שיפוצים במחלקות פנימית גריאטרית א' (105) ופנימית גריאטרית ב' (107). לא הוצגו אישורי המחלקה לבריאות הסביבה. במוסד מתוכננות הקמת שתי מחלקות חדשות לשיקום. לא הוצגו אישורי המחלקה לבריאות הסביבה.

ב. ממצאי הביקורת:
1. מערכות אספקת מים:
1.1 אין שינוים במבנה מערכות אספקת המים. 

1.2 מערכת אספקת מים קרים: 

לפי מערכת הבקרה, ריכוז חומר החיטוי היה 0.44 מג"ל. המערכת מחוברת למערכת בקרה ממוחשבת.

שתי בריכת אגירת המים עברו ניקוי וחיטוי בתאריך 21.03.19. שיטת הטיפול במערכת אספקת המים אינה תואמת את הדרישות הקיימות. לאחר סיום העבודות לא בוצע דיגום מים כפי שנדרש. 
אין שינוי במיקום ותנאים למתקן טיפול במים המסופקים למטבח (מרכך). המערכת חשופה לגורמים סביבתיים (שמש ועוד).

1.3 מערכות המים החמים:
1.3.1 במוסד לא נערכו שינוים במבנה מערכת חימום המים.  

1.3.2 הוצג אישור טיפול באוגר המים החמים מתאריך 12.11.18. לא הוצגו תוצאות בדיקות מים הנדרשות.

       הוסדרה פעילות מערכת חיטוי מים ע"י כלורדיאוקסיד. 
הוצג פטור לשכת הבריאות הנפתית מביצוע בדיקות כלוריט \ כלוראט במים החמים מוכלרים ע"י כלורדיאוקסיד מתאריך 08.04.18.
1.3.3 טמפרטורת המים החמים תואמת את הדרישות הקיימות באופן חלקי. הטמפרטורה של המים החמים בקו אספקת המים – 60.0 , קווי החזרה של המים החמים במעגל ארוך – 55.4 - 48.9 , קצר – 48.7 – 50.8  מ"צ. טמפרטורת המים החמים בחדרי אשפוז – 58.1 - 48.7 מעל' צלזיוס. 
1.3.3 מניעת כוויות: במוסד טרם הסתיימה התקנת אבזרים למניעת כוויות ממים חמים. בזמן הבקרה נערכה בדיקת פעילות של חלק מהאבזרים למניעת כוויות. מצב האבזרים היה תקין, פרט למחלקה 109 שבה היו שני אבזרים לא תקינים. במוסד פירקו מערבבים מים תוצרת RIVER שלא עמדו בדרישות הקיימות.
1.3.4 על צינורות אספקת המים החמים סמני קורוזיה מתקדמת. במיוחד בהזנת מים לסידורים תברואיים, כולל  מחלקה להנשמה ממושכת החדשה.

1.3.5 השתפר סימון צינורות המים בהתאם ליעוד. 

1.4 ניטור, רישום ודיווח:

1.4.1 בזמן הבקרה הוצגה תכנית  דיגום מים שנמסרה ללשכת הבריאות הנפתית רמלה בתאריך 03.12.17. טרם הוצג אישורה. הפעלת תכנית דיגום חדשה שיפרה באופן משמעותי את ניטור איכות מי שתייה במוסד. אך, דיגום לא תמיד מבצעים בהתאם לתכנית הדיגום. למשל בינואר 2017  לא דגמו מים קרים במחלקות לסיעוד מרכב תומך א' (7)  וסיעוד מרכב תומך ג' (2). דיגום במחלקות בוצע ללא ביטול מנגנון הגבלת טמפרטורת מים חמים. בבדיקות כול פרמטרים מיקרוביאליים ופיזיקו כימיים  היו תקינים פרט לפרמטר טמפרטורת מים חמים בקו מים חוזרים במעגל קצר – 49.2- 45.6 מעלות צלזיוס.  

הוצגו תוצאות בדיקות לגילוי חיידקי לגיונלה. בשנת 2018 הדיגום בוצעה 3 פעמים ולא 4 כפי שנדרש בהנחיות משרד הבריאות. תוצאות דביקות היו תקינות פרט לפרמטר טמפרטורת המים החמים בקו מים חוזרים במעגל קצר – 45.6 מעלות צלזיוס.  

בדיקות למתכות בוצעו בתאריך 1.04.19 ב - 4 נקודות דיגום. התוצאות היו תקינות. 

                             בתאריך 02.08.18 בוצע דיגום ב 8 נקודות  דיגום לתוצרי הלוואי של החיטוי במי השתייה.   

                             תוצאות בדיקות היו תקינות.

1.4.2  במוסד קיימת בקרה, בעזרת מכשירים וערכות שדה, על טמפרטורת המים החמים, ריכוז חומר החיטוי (כולל כלור דיאוקסיד) ועכירות. תוצאות הניטור מתועדות.

1.5 מניעת לגיונלה:  השתפרו פעילויות  המוסד בתחום מניעת לגיונלה. הוצג תיעוד בהתאם לנדרש. בקרות פרמטרים פיזיקוכימיים מבצעים בחדרי מכונות, מערכות אספקת מים ובמחלקות אשפוז.  לא הוצג תיעוד ניקוי וחיטוי ברזים וראשי מקלחות.
1.6 הגנת רשת מי שתייה מזרימה חוזרת:
1.6.1 הוצגו 48 דו"חות בדיקת אבזרים למניעת זרימת מים חוזרת. דו"חות בתוקף. הדוחות אינם עומדים בדרישות ת"י 4426. חלק מאבזרים הנ"ל הותקנו בנגוד לדרישות ת"י 4426.

1.6.2 הוצג אישור בקשת פטור מחובת התקנת מז"ח בראש מערכת אספקת מים לבית החולים מתאריך 29.10.18.

1.6.3 שני מז"חים בחדר מכונות פורקים מים. עד להכנת הסיכום לא הוצגו מסמכים על תיקון התקלה. לפי דו"חות מתקין מז"חים מחודש אוקטובר 2018 - 7 אבזרים לא היו תקינים. אך הוצגו דוחות לתיקון 4 אבזרים בחודש נובמבר 2018 בלבד. בין האבזרים שתוקנו  היו  דוחות למז"חים בהזנות מים למערכות כיבוי אש בחדר מכונות.  בזמן הבקרה המז"חים פרקו מים. יש לבדוק את הסיבה לתקלות החוזרות של האבזרים.

1.6.4 הפרדת מערכות מי השתייה ממערכות שאינן מי שתייה היא חלקית. למרות השיפור המשמעותי בנושא, קיימים מקומות שבהם אין הגנה הנדרשת. במוסד קיימת מערכת אספקת מים משותפת למי השתייה ולכיבוי אש (הידרנטים). ההפרדה הנדרשת אינה קיימת.  בחדר המכונות בוצע ניתוק חלקי חיבורים לא מוכנים בין רשת מי שתייה לבין מערכת כיבוי אש. לא הסתיימו ההגנות הנדרשות במטבח (צינורות גמישים, מדללי דטרגנטים) ועוד. כמו כן במוסד טרם בוצעה סקירה מלאה של רשת המים במטרה לאתר את כל נקודות הסיכון.

1.7 הוצגו מסמכי הסמכה של נותני השירות בתחום המים.

2. טיפול בפסולת רגילה, זיהומים ופסולת רפואית מסוכנת:
טיפול בנושא איסוף ופינוי פסולת מסוכנת ברמה הנדרשת ובמיוחד במעבדות ובית מרקחת ובהתאם לדרישות הקיימות. אך ממחלקות מעבירים לאיסוף רק חלק מתרופות המיועדות להשמדה. במסמכים לפינוי הפסולת לא הוזכר פסולת מסוכנת – ציטוטוקסי!

לא הוצגו מסמכים לאיסוף ופינוי פסולת רפואית זיהומית. במסמכי "קריאת שירות" חסרים פרטים על סוג פסולת רפואית. 

לא סודר אחסון פסולת רפואית במרכזים לסילוק פסולת מסוכנת וזיהומית. המתקן ללא גג.

3. הוצג מסמך על בדיקת חיבור יחידות קירור מזון ומשאבות הגברת לחץ מים קרים וסחרור מים חמים לגנרטור חימום.

4. מערכת סילוק שפכים:

אין שינוי במערכת סילוק שפכים ומיקומו של מפריד שומן. פינוי אחרון של שומן היה בתאריך 03.12.18 ע"י "ביובית" בעלת רישיון עסק.

5. מערך הזנה - קבלה, טיפול והגשת מזון:
5.1 כללי : אין שינוי במערך מזון, ליקוים מהבקרה הקודמת טרם תוקנו. מצב לא השתפר, אלא החמיר!:
5.1.1 טרם הוצג אישור מלשכת הבריאות על שיטת הפעלת המטבח. ביום הבקרה המטבח פעל בשיטת "בשל- הגש", "בשל - צנן" ו"בשל – קרר" ללא אישורים וללא תנאים לכך. מוצרי מזון מכינים מראש. למשל, דברי מאפה – עד 6 ימים וזאת בנגוד למפורט בסיכום הבקרות הקודמות. על אריזות עם מזון מרוסק שהכינו לא ביום בקרה, אין תאריכי הכנת המזון. טמפרטורת המזון הייתה 4.2 – 4.6 מעלות צלזיוס.

יש לציין כי על פי כלי הבקרה "אם השיטה אינה תואמת לאישור, (ניקוד ב'),  סעיף 15.4 כולו = 0 נקודות". עד לקבלת האישור על המטבח לפעול בשיטה "בשל – הגש" אם לא אושר אחרת ע"י לשכת הבריאות. 

5.1.2 לעובדי המטבח אין ידע ברמה הנדרשת בנושא תברואת מזון. נדרשת הדרכות העובדים בנושא תברואת מזון והפעלה נכונה של ציוד המטבח. 
5.1.3 רמת הניקיון במטבח ובמלתחות  המטבח, ברמה נמוכה.
5.2  מקור מזון ותוקף "רישיונות עסק" ו"רישיון היצרן", בקרת כניסת מזון למוסד:

אין שיפור בנושא. הרישיונות של ספקי המזון הוצגו חלקית. בבדיקה מדגמית, במסמכים של 8 ספקי מזון, חסרים הרישיונות הנדרשים אצל 4. רישיון עסק של מרלוג דרום (תנובה בע"מ) פג בתאריך 31.12.18. לספק הזה אין את הרישיונות הנדרשים. לא קיימת בקרה של איכות המזון בזמן קבלתו - בדיקת טמפרטורה, מסמכים נדרשים ועוד. יש לציין כי על פי כלי בקרה "בהיעדר רישיונות מתאימים (סימון  פסילת הכנת מזון), תופסק בדיקת נושא הכנת מזון פרט למחסן מזון  - 0 נקודות בנושא". יחד עם האמור לעייל, הוחלט לא לפסול את כול הפרק. 
5.3 תהליך הכנת מזון ואחסונו במתקני קירור / חימום:
5.3.1 שטח אחסון המזון ושטח המטבח אינם מספקים ואינם תואמים את היקף הבישול במקום. 
למשל, אחסון מזון יבש מבצעים בחדר עם ארונות חשמל. מצב קשה ביותר באחסון. טמפרטורת המזון בהקפאה 13.8 - מעלות צ'. מזון גלאט כשר: 2.3 – מעלות צלזיוס ביחד עם זאת, טמפרטורת המזון בחדרי הקירור הייתה תקינה. למשל טמפרטורת ביצים מפוסטרות הייתה – 5.6 מעלות צלזיוס.
5.3.2 מצבו של המטבח והציוד אינו מאפשר שמירת פס אחסון - ייצור והפרדת מזון גולמי ממזון מוכן (כולל באחסון). לא קיימת הפרדה בין מזון גולמי ומזון שעבר טיפול באחסון ובתהליכים. כמו כן, לא קיימת הפרדה בכלי המטבח בהתאם לסוגי מזון ותהליכים. לקוי ביותר תהליך טחינת הבשר והכנת מזון מבשר טחון. בשר טחון בתהליך עובר הקפאה. אחסון המזון בתהליך לא תקין ואינו מאפשר שמירת  התנאים הנדרשים.  הכנת מזון על בסיס בשר טחון מבצעים במדורים שונים. סימון מדורים למזון מן החי אינו ברור. 

בקצביה לא קיים סימון מדורי עבודה. הפרדה הנדרשת, מדורי עבודה וכלי עבודה לא קיימת.

5.3.3 תהליכי קירור מהיר לקויים. מתקן קירור מהיר אינו מאפשר רישום ואגירת נתונים של התהליך. בקרה על טמפרטורת המזון לא קיימת, התהליך אינו מבוקר. טמפרטורת האוויר מגיעה לטמפרטורת הקפאה.  

5.3.4 תהליך החימום החוזר של המזון, לא מבוקר.

5.3.5 תהליך הפשרת מזון מן החי אינו תקין ואינו מבוקר ומאפשר זיהום משנה של המזון. בזמן הבקרה טמפרטורת המזון המופשר היה 4.7 – 4.2 מעלות צלזיוס.

5.3.6 לא קיימת בקרה פנימית ושליטה על תהליכי טיפול במזון. 

5.3.7  מדור "קונדיטוריה" ממשיך לעבוד עם ביצים טריות. המקום שבו מאחסנים ועובדים עם ביצים טריות נמצא באזור למזון המוכן לאכילה.
5.3.8  טמפרטורת אחסון המזון בחלק מיחידות הקירור, אינה תואמת את הדרישות הקיימות. בקרה ידנית על טמפרטורת האוויר והמזון, ביחידות קירור לא קיימת.

5.3.9 הוצגו רק חלק מדגימות המזון, משקלן בחלקו, פחות מהנדרש.

5.3.9 לניקוי מדורי העבודה, נעשה שימוש במטליות רב פעמיות.

5.3.9 במטבח נעשה שימוש בכלי פלסטיק רבים בתהליכים שונים, כולל תהליך הכנת מזון על בסיס בשר טחון. לא הוגשו מסמכים המפרטים תנאים לשימושם.

5.3.10 מערך הדחת כלי המטבח טרם תוקן. המערך מתבסס על השריית כלי מטבח. יבוש הכלים אינו מבטיח תהליך תקין.

5.3.11 ירקות שוטפים בחומרי חיטוי, אך לא קיימת מדידת חומר חיטוי. 

5.3.12 איסוף פסולת רגילה בשטחי המטבח לקוי. פחי אשפה אינם מתאימים למטבחים. שקיות ניילון מלאות בפסולת שלא מפנים באופן סדיר.

5.3.13 בשטחי המטבח נמצא חדר אחסון חומרים כימיים וציוד להדברה, החדר לא נעול. 

5.3.14  במטבח אין תנאים לשמירה על היגיינה אישית. לא קיימים כיורים לשטיפת ידיים ברוב מדורי העבודה. המלתחות לעובדים מרוחקות מהמטבח. אחסון הבגדים במלתחה, לא תקין.

5.4 שינוע מזון מהמטבח למחלקות והגשת מזון למאושפזים:

5.4.1 שינוע מזון חם וקר לארוחות בוקר וצהריים מתבצע בגסטרונומים הנמצאים בטרמופורטרים. חלוקת המזון מתבצעת בחדרי האוכל מטרמופורטרים. 
5.4.2 לפני אספקת המזון למחלקות, מבצעים מדידות טמפרטורה אך, הבקרה לקויה ביותר. חסרים תאריכי ביצוע המדידות וטמפרטורה של מזון רגיש ביותר – מזון מרוסק. המדידה האחרונה נערכה בתאריך 15.01.19 ולפני זה בתאריך - 26.12.18. מדידות הטמפרטורה מצביעות על חריגות רבות בטמפרטורת המזון בזמן קבלתו במחלקות. למשל בתאריך 15.01.19: סלטים – עד 12.6, מזון חם – 53.1. לא קיים תיעוד פעילויות בעקבות החריגות. המזון סופק למחלקות. מדידות שנערכו בזמן מילוי טרמופורטרים מצביעות על בעיות בתהליך אספקת מזון למחלקות: חלק מהמזון החם היה בטמפרטורה נמוכה מהנדרש. טמפרטורת המזון הקר – מעל הנדרש . למשל, סלטים היו בטמפרטורת 13.1 מעלות צלזיוס. 

ארוחת הבוקר סופקה למחלקות בשעה 07:30 הטמפרטורות: סלט טונה – 8.9,  רסק עגבניות – 7.9, ביצים מבושלות – 52.8, סלט – 10.5, מוצרי חלב – 6.9. 

5.4.3  שטח המטבחון לא תואם לדרישות הקיימות ואינו מאפשר פעילות תקינה .  

5.4.4  במחלקות קיימת בקרה על טמפרטורת המזון שנכנס למחלקה, אבל הבקרה חלקית, רישום אינו  ברור. מדידות מבצעים בסולם טמפרטורת פרנהייט. חסרים פרטים על סוג המזון שנבדק ובראש וראשונה – מזון מרוסק! מדידות טמפרטורה מצביעות על חריגות בטמפרטורת המזון בזמן קבלתו במחלקות. למשל בתאריכים 19.01.19, 20.01.19 מזון קר סופק בטמפרטורה 13 - 14 מעלות צלזיוס. במקרים רבים חסרים פרטים על תאריך אספקת המזון. לא קיים תיעוד פעילויות בעקבות החריגות. המזון הוגש למטופלים. 

5.4.5 טמפרטורה מקררים שהותקנו במחלקות לקויה – 10.6 מעלות צלזיוס. טמפרטורת מוצרי החלב הייתה 10.4 – 13.2 מעלות צלזיוס. לא קיימת הפרדה בין מזון המסופק מהמטבח לבין מזון פרטי.  חלק מהמזון מקפיאים.

5.4.6  למרות שבמטבחון קיים מדיח כלים, שטיפת כלים מתבצעת ידנית. יבוש הכלים לא תקין. 

6. כביסה:

מערך הכביסה תקין באופן חלקי.

במחלקות המערך לקוי ובמכבסה תואם לדרישות הקיימות. ממשיכים להעביר כביסה מלוכלכת מהמחלקות למכבסה בניגוד לדרישות הקיימות – בשקיות בד במילוי יתר.

טרם הוסדרה קליטת תשטיפים בתהליך שטיפת עגלות.

7. מצב תברואי במחלקות:
7.1 מצב תברואי במחלקות תקין. 
7.2 טמפרטורת האוויר בחדר האוכל בשעה ,12:30 בזמן ארוחת צהריים, הייתה  18.8 מעלות צלזיוס. 
7.3 עגלות לכביסה מלוכלכת נמצאות במחסן לכביסה נקיה.
7.4 במטבחון מחזיקים מכלים לשעת חירום ללא סימון תאריך המילוי.
7.5  עגלות לאיסוף פסולת וכביסה מלוכלכת ללא סימון, מוחזקות בחדרי שירותים ומעברים.
7.6  אוגרים לכביסה מלוכלכת ללא שקיות ניילון . אוגרים לא עמידים למים עם מילוי יתר.
7.7  לא קיימת ההפרדה הנדרשת באחסון בגדי עבודה מבגדים אישיים.
7.8   במחלקות הותקנו מתקני שתייה. לא הוצגו מסמכים על עמידת המתקנים לת"י  1505 "מערכות לטיפול במי שתייה לשימוש ביתי" .  מסננים מוחלפים כנדרש. חסרות כוסות חד פעמיות.

8. הדברה: לא הוצגו מסמכים על ביצוע פעילויות הדברה במוסד.

סיכום:

1. על הנהלת המוסד לתקן את הליקויים תוך 3 חודשים. 

2. כדי לפעול נכון יותר בתחום בריאות הסביבה מומלץ לקבל יעוץ מקצועי בתחום מערך המזון או להעסיק מב"ס (מרכז בריאות הסביבה), אשר תפקידו לבדוק קיום ביצוע ההנחיות למוסדות רפואה, בין השאר בנושאים: דרישות למערכות אספקת מים, מניעת מחלת לגיונרים, מערך מזון ועוד.

3. כול שינוי בתשתית ובמערך המזון, צריך להיות מאושר ע"י לשכת הבריאות הנפתית רמלה.
10.  תשתיות ותחזוקה : 
בית החולים עובר שינויים גדולים. בשנים האחרונות נבנו מספר רב של מבנים חדשים. נבנו מעגלי תנועה חדשים לשיפור הבטיחות בנהיגה. ממשיכים לשדרג את המטבח המרכזי. מספר מחלקות נמצאות בשיפוץ. נצבעו מספר מבנים. הותקנו דלפקים מונגשים ושודרגה הנגישות. הותקנו טלוויזיות במחלקות השיקום. בתכנון הקמת 2 מחלקות שיקום ומכון שיקום.
הנחיות לתיקון:

1. יש לתקן רטיבויות במספר  מחלקות בבית החולים.
2. במחלקות שאין ארונות בגדים למאושפזים יש להוסיף.
3. יש להחליף חלק מכלי האוכל.
4. יש לסגור תקרה אקוסטית במספר מקומות.
5. יש לסדר את מחסון המזון היומי.
 נספח ג'

תקן מול מצבה-  שמואל הרופא
	מנהל רפואי
	1 מומחה בגריאטריה ופנימית

	סגן מנהל רפואי
	1 מומחה בגריאטריה ופנימית

	רופאים ויועצים
	0.75 מומחה בנוירולוגיה + קרדיולוג + זיהומים + כירורג + אורטופד + אורולוג. כל היועצים מגיעים פעמיים בשבוע בבוקר

	אחות ראשית
	1

	סגנית אחות ראשית
	-

	אחות אפידמיולוגית
	1

	מפקחת קלינית
	3

	משרד אחות ראשית
	3  אחיות כלליות  

	מנהלת שרות תזונה
	0.35

	מנהלת שירות פיזיותרפיה
	1

	מנהלת שירות ריפוי בעיסוק
	1

	מנהלת שרות עו"ס
	1

	מנהלת אדמיניסטרטיבית
	1

	מזכירות
	5

	עובדות משק
	42.6

	עובדי אחזקה
	13 מתוכם 1 מהנדסת

	עובדי מחלקת גינון , חצר ושינוע
	11

	עובדי מטבח מרכזי
	13

	משגיח כשרות
	1

	טכנאי הנשמה
	1 לכל בית החולים

	מחסנאים 
	3

	עובדי מעבדה
	8

	ממונה בטיחות 
	1


תקן מול מצבה- 3 מחלקות לסיעוד מורכב תומך

רישיון ל 108 מיטות, בפועל 97 מטופלים, כולם סיעודיים מורכבים
	
	תקן כ"א נדרש לפי 97 מאושפזים
	תקן כ"א נדרש

לפי הרישיון
	כח אדם בפועל ברוטו

	רופא
	8.08 מתוכם 2.66 מומחים בגריאטריה
	9 מתוכם 3 מומחים בגריאטריה
	6 מתוכם  3 מומחים בגריאטריה

	אחיות
	45.80 מתוכם 23 מוסמכות
	51  מתוכם 24 מוסמכות
	47.6  מתוכם 28 מוסמכות

	כח עזר
	21.55
	24
	29

	תזונה
	1.35
	1.5
	0.825

	פיזיותרפיה
	1.35
	1.5
	0.5

	ריפוי בעיסוק
	1.35
	1.5
	0.55

	תעסוקה
	0.67
	0.75
	1.25

	קלינאית תקשורת
	0.54
	0.6
	1 ש"ש

	עו"ס
	1.35
	1.5
	1.18


מחלקות לגריאטריה שיקומית 

רישיון ל72 מיטות, בפועל 68 מאושפזים, כולם שיקומיים
	
	תקן כח אדם נדרש על פי הרישוי
	כח אדם בפועל ברוטו

	 רופא
	7 מתוכם 2 מומחים בגריאטריה , אחד מומחה בשיקום
	9  מתוכם 4 מומחים בגריאטריה

	אחיות
	27 מתוכם 16 מוסמכות
	33.8  מתוכם 25 מוסמכות

	כח עזר
	22
	16

	תזונה
	1
	0.6

	פיזיותרפיה
	5
	10.63 כולל המחלקות הפנימיות

	כוח עזר לפיזיותרפיה
	2
	0.75

	ריפוי בעיסוק 
	4
	4

	תעסוקה
	1
	1.5

	קלינאית תקשורת
	1.5
	0.8

	עו"ס
	1.5
	1.97


תקן מול מצבה- 3 מחלקות פנימית/ פנימית גריאטרית 

רישיון ל-100  מיטות, בפועל 105 מאושפזים, מתוכם 61 מאושפזים 

תת אקוטיים 43 מאושפזים שיקומיים 
	
	תקן כ"א נדרש על פי האשפוז בפועל 
	תקן כ"א נדרש על פי הרישיון
	כח אדם בפועל ברוטו

	 רופא
	12.26 מתוכם 0.6 מומחה בשיקום
	11.08
	17.5 מתוכם  6 מומחים בגריאטריה

	אחיות
	39.37
	37.40 אחיות 
	45 מתוכם 30.5 מוסמכות   



	כוחות עזר 
	32.08
	30.47 


	24.5

	תזונה
	1.46
	1.39
	0.77

	פיזיותרפיה
	5.56
	4.16
	10.63 כולל המחלקות השיקומיות

	כח עזר פיזיותרפיה
	2.65
	1.39
	-

	ריפוי בעיסוק 
	3.67
	2.08
	1.35

	תעסוקה
	1.46
	1.39
	-

	קלינאית תקשורת
	0.89
	-
	1 ש"ש

	עו"ס
	2.92
	2.77
	1.6


*חישוב תקינת כח אדם נעשה על פי חישוב של מחלקות תת אקוטיות
תקן מול מצבה – 1 מחלקה להנשמה ממושכת 

רישיון ל- 12 מיטות, בפועל 12 מאושפזים, כולם מונשמים 
	
	תקן כח אדם נדרש על פי רישיון
	כח אדם בפועל ברוטו

	רופא
	3 מתוכם 1 מומחה בגריאטריה
	2  מתוכם 1 מומחה בגריאטריה

	אחות
	13
	12.8 מתוכם  9.05 מוסמכות

	כ. עזר
	5
	4.62

	תזונה
	0.25
	0.165

	פיזיותרפיה
	1.5
	0.25

	ריפוי בעיסוק 
	1.5
	 0.275

	קלינאית תקשורת
	0.2
	1 ש"ש

	עו"ס
	1
	0.35


תקן מול מצבה מקצועות הבריאות לכל בית החולים

	
	תקן כח אדם נדרש על פי האשפוז בפועל
	תקן כוח אדם נדרש מינימלי ברוטו על פי הרישיון
	כוח אדם בפועל ברוטו

	מעבדה
	3.31
	3.37
	8 

	רנטגן
	3.31
	3.5
	2.5 + 1 מזכירה

	רוקח
	2.31
	2.37
	3

	פסיכולוג
	0.5
	0.48
	0


	האגף לגריאטריה
משרד הבריאות
	1[image: image4.png]NIN'™I2A Jig
|
y A’




	Division of geriatrics
Ministry of Health

	ת.ד.1176 ירושלים 91010

call.habriut@moh.health.gov.il
טל:  *5400     פקס: 02-5655969
	
	P.O.B 1176, Jerusalem 91010
call.habriut@moh.health.gov.il
Tel: *5400     Fax: 02-5655969


סיכום הבקרה בבית החולים שמואל הרופא מיום 20-21.1.2019







[image: image1.png]= Up19 "N
PN INY YNNI



[image: image3.jpg][image: image4.png]